marsh-mellow/assamese_wikipedia huggingface dataset:
ৰিক খ্ৱন (ইংৰাজী ভাষা: )হৈছে আহোমসকলে আয়োজন কৰা আহোম ধৰ্মৰধৰ্মীয় অনুষ্ঠান ইয়াত খ্ৱন নামৰ বিশেষ শক্তি (সাধাৰণতে দীৰ্ঘ আয়ুস বুলি ধৰা হয়) স্মৰণ কৰা হয় যিটো চীন, শান,থাইলেণ্ড আৰু লাওছৰ তাঈ সকলৰ মাজতো দেখা যায়অবৌৰঞ্জীক,নগেন হাজৰিকা পৃষ্ঠা ৫১৬ নতুনকৈ চাওফাৰ আসন লাভ কৰাৰ সময়ত বা ৰণত জয়লাভ কৰাৰ পিছত অথবা কোনো অমঙ্গলৰ পৰা হাত সাৰি দীৰ্ঘ জীৱন লাভৰ কামনা কৰি এই উৎসৱ পতা হৈছিল

নিয়মাৱলী
এখন সুসজ্জিত চাঙৰ ওপৰত চাওফাজন বহি থাকে ম'লৌঙ সকলে মন্ত্ৰপুত পানী ৰজাৰ মূৰত ঢালি দিয়ে চাঙৰ তলত দুগৰাকী মানুহ বহি থাকে ৰজাৰ মূৰত ঢলা পানী ৰজাৰ গাৰে বৈ গৈ সিহঁতৰ মূৰত পৰে স্নানৰ শষত ৰজাৰ সাজ-পাৰ সলাই নতুন সাজ-পাৰ লয় সিহঁতক এচৰু চৰু সোণ আৰু এচৰু ৰূপ দি ৰাজ্যৰ বাহিৰ কৰি খেদি দিয়া হয় মানুহৰ বিশ্বাস যে সিহঁতে ৰজা আৰু ৰাইজৰ অমঙ্গল নেওচি লৈ যায় সেই কাৰণে তেওঁলোকক নেওচা যোৱা বোলে

তথ্য সংগ্ৰহ

শ্ৰেণী:আহোম ৰাজ্য
শ্ৰেণী:অসমৰ উৎসৱসমূহ

শ্ৰেণী:অসমৰ ইতিহাস
শ্ৰেণী:টাই আহোম
ৰিচা ঘিমিৰে এগৰাকী নেপালী অভিনেত্ৰী তেওঁ ১৮ টাতকৈও বেছি চলচ্চিত্ৰত অভিনয় কৰিছে তেওঁ ২০০৯ চনৰ বিশ চলচ্চিত্ৰত এটা ড্ৰাগ এডিক্টৰ চৰিত্ৰত অভিনয়ক নিজৰ আটাইতকৈ প্ৰত্যাহ্বানজনক ভূমিকাৰূপে গণ্য কৰে এই চৰিত্ৰৰ বাবে, তেওঁ ড্ৰাগ ব্যৱহাৰকাৰীসকলৰ জীৱন অধ্যয়ন কৰিছিল আৰু ১৯৯৮ চনৰ আমেৰিকান জীৱনীমূলক নাটক জিয়া চাবলৈ লৈছিল চৰিত্ৰত গভীৰতা আনিবলৈ, তেওঁ নাকত পিয়াৰ্ছিং, কণ্টেক্ট লেন্স, চুলিৰ আৰু নখৰ এক্সটেনচন ব্যৱহাৰ কৰিছিল

 ব্যক্তিগত জীৱন 
ৰিচা ঘিমিৰে ২০০৯ চনৰ ১০ ডিচেম্বৰত পৰিচালক শংকৰ ঘিমিৰেক বিয়া কৰে তেওঁলোকৰ তিনিজন সন্তান আছে বৰ্তমান তেওঁলোক আমেৰিকাত বসবাস কৰে 

 নিৰ্বাচিত চলচ্চিত্ৰসমূহ 
 লাভ ইন নেপাল (২০০৪)
 দেশ দেখি বিদেশ (২০০৮)
 চোডি গয়ে পাপ লগলা (২০১০)
 কাছাম হাজুৰকো (২০১০)
 তুলাছি (২০১৯)
 দ্য ৱৰ্ল্ডছ হেপিয়েষ্ট মেন (প্ৰচলিত)

 বাহ্যিক সংযোগ 
 ত ৰিচা ঘিমিৰে
 ফেচবুকত ৰিচা ঘিমিৰে
 ইনষ্টাগ্ৰামত ৰিচা ঘিমিৰে

 তথ্যসূত্ৰ 

শ্ৰেণী:নেপালী অভিনেত্ৰী
শ্ৰেণী:নেপালী চলচ্চিত্ৰৰ অভিনেত্ৰী
শ্ৰেণী:নেপালৰ ব্যক্তি
শ্ৰেণী:জীৱিত ব্যক্তি
ৰিচা শৰ্মা (); ১৯৮৭ চনত সঞ্জয় দত্তৰ সৈতে বিবাহপাশত আবদ্ধ হয় আৰু ১৯৯৬ চনত ব্ৰেইন টিউমাৰত আক্ৰান্ত হৈ মৃত্যু হয় 

কৰ্মজীৱন
শৰ্মাই তেওঁৰ পৰৱৰ্তী নায়িকা হিচাপে নিৰ্বাচিত হব বিচাৰি দেৱ আনন্দৰ কাষ চাপিছিল এখন ছবিৰ শ্বুটিঙৰ সময়ত যদিও তেওঁ বহুত সৰু আছিল দেৱে তাইক প্ৰতিশ্ৰুতি দিছিল যে তাই ডাঙৰ হ'লে তাইক কাষ্ট কৰিব, তাৰ পিছত অৱশেষত ১৯৮৫ চনত হাম নৌজাৱানৰ সৈতে তাইক বিৰতি দিছিল  ইয়াৰ পিছত তেওঁ পিছৰ বছৰ অনুভৱ আৰু ইনছাফ কি আৱাজ আৰু ১৯৮৭ চনত সদক ছাপ আৰু আগ হি আগত অভিনয় কৰে

ফিল্মগ্ৰাফী
 বছৰ  চলচ্চিত্ৰ  ভূমিকা  ভাষা  টোকাসমূহ ১৯৮৫ চনত  হুম নৌজাৱান  ৰশ্মি হিন্দী  আত্মপ্ৰকাশৰ ছবি ১৯৮৬ চনত  অনুভৱ  বিজলি  ইনছাফ কি আৱাজ  ৰেণু  ১৯৮৭ চনত  সদক ছাপ  নাটাছা  আগ হি আগ  তুলসী সিং শেষ ছবি

ব্যক্তিগত জীৱন আৰু মৃত্যু
১৯৮৭ চনত আমেৰিকাৰ নিউয়ৰ্ক চহৰত বলীউড অভিনেতা সঞ্জয় দত্তৰ সৈতে শৰ্মাই বিবাহপাশত আবদ্ধ হয় বিয়াৰ দুবছৰৰ ভিতৰতে তেওঁৰ মগজুৰ টিউমাৰ ধৰা পৰে ১৯৯৬ চনৰ ১০ ডিচেম্বৰত নিউয়ৰ্কৰ পিতৃ-মাতৃৰ ঘৰত শৰ্মাৰ মৃত্যু হয়

তথ্য সংগ্ৰহ

শ্ৰেণী:অভিনেত্ৰী
শ্ৰেণী:মডেল
শ্ৰেণী:ভাৰতীয় নাৰী
শ্ৰেণী:হিন্দী চলচ্চিত্ৰৰ অভিনেত্ৰী
ৰিচাং হৈছে ২০১২ চনৰ ১১ মে' তাৰিখে মুক্তি লাভ কৰা এখন অসমীয়া চলচ্চিত্ৰ 'ৰুবী ভিজন'ৰ বেনাৰত বোলছবিখন প্ৰযোজনা কৰে পল্লৱী বৰুৱাই বহুসংখ্যক অসমীয়া ভিচিডি ছবিৰ পৰিচালক মানস বৰুৱা পৰিচালিত এইখন প্ৰথম অসমীয়া বোলছবি চলচ্চিত্ৰখনত বৰ্ণোৱা হৈছে এজন অনাথ যুৱকৰ ব্যতিক্ৰমী জীৱনশৈলী আৰু তেওঁৰ জীৱনলৈ অহা প্ৰেমৰ কাহিনী   -       () -     ,  12, 2012

অভিনয় শিল্পী
দিগন্ত হাজৰিকা
নিশিতা গোস্বামী
ৰঞ্জিবলাল বৰুৱা
পাকিজা বেগম
মলয় পৱন
বিদ্যুৎ চক্ৰৱৰ্তী
পদ্মৰাগ গোস্বামী
হীৰা নেওগ
ৰাজেশ ভূঞা

সংগীত
ৰিচাঙৰ সংগীত পৰিচালক যতীন শৰ্মা (মাইনা) আৰু অনিৰুদ্ধ বৰুৱা গীতৰ কথা দিগন্ত ভাৰতীৰ ছবিখনৰ শীৰ্ষক গীতটোত কণ্ঠ দিছে নাইজেৰিয়ান শিল্পী বব অমেল'ই  -     ,  20, 2012

তথ্য সংগ্ৰহ

শ্ৰেণী:২০১২ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
ড ৰিচাৰ্ড উইলিয়াম টিম (; ২ মাৰ্চ ১৯২৩  ১১ ছেপ্টেম্বৰ ২০২০) এগৰাকী আমেৰিকান জীৱবিজ্ঞানী, খ্ৰীষ্টান যাজক, শিক্ষাবিদ, গৱেষক আৰু সমাজকৰ্মী আছিল তেওঁ নটৰ ডেম কলেজৰ অন্যতম প্ৰতিষ্ঠাপক আছিল তদুপৰি ১৯৭০ চনৰ পৰা ১৯৭১ চনলৈ কলেজৰ অধ্যক্ষৰ আসন শুৱনি কৰিছিল তেওঁ ২৫০ৰো অধিক জীৱ প্ৰজাতি আৱিষ্কাৰ কৰিছিল

প্ৰাৰম্ভিক জীৱন
১৯২৩ চনৰ ২ মাৰ্চ তাৰিখে আমেৰিকা যুক্তৰাষ্ট্ৰৰ ইণ্ডিয়ানা ৰাজ্যৰ ছাউথ বেণ্ডত ৰিচাৰ্ড উইলিয়াম টিমৰ জন্ম হৈছিল তেওঁৰ পিতৃ জোছেফ আৰু মাতৃ জোছেফিন অটেন তেওঁ চাৰজন সন্তানৰ ভিতৰত দ্বিতীয় সন্তান আছিল তেওঁৰ বড় ভাই বব দ্বিতীয় বিশ্বযুদ্ধত মৃত্যুবৰণ কৰে টিমৰ পিতৃ জোছেফ পুলম্যান কোম্পানীৰ এজন পে-মাষ্টাৰ আছিল

শিক্ষা জীৱন
টিম ছেইণ্ট মে'ৰিজ গ্ৰেড স্কুলত শিক্ষা আৰম্ভ কৰে তাৰপিছত তেওঁ হলি ক্ৰছ সন্ন্যাস সংঘ পৰিচালিত ছেইণ্ট মে'ৰিজ হাই স্কুলত নাম ভৰ্তি কৰে

স্কুলীয়া শিক্ষা শেষ কৰি তেওঁ নটৰ ডেম বিশ্ববিদ্যালয়ত দৰ্শন অধ্যয়ন কৰে ১৯৪৫ চনত তেওঁ স্নাতক ডিগ্ৰী অৰ্জন কৰে তাৰপিছত তেওঁ কেথলিক ইউনিভাৰ্ছিটী অৱ আমেৰিকাত নাম ভৰ্তি কৰে এইদৰেই ১৯৫১ চনত জীৱবিজ্ঞান বিষয়ত স্নাতকোত্তৰ ডিগ্ৰী আৰু ১৯৫২ চনত প্যাৰাছাইটোল'জী বিষয়ত ডক্তৰেট ডিগ্ৰী লাভ কৰে

বঁটা আৰু সন্মান
টিম তেওঁৰ কৰ্মৰ বাবে বহুতো ৰাষ্ট্ৰীয় আৰু আন্তঃৰাষ্ট্ৰীয় বঁটা আৰু সন্মান লাভ কৰিছে তাৰে ভিতৰত উল্লেখযোগ্য সমূহ হল:
 ৰমন মেগছেছে বঁটা (শান্তি আৰু আন্তৰ্জাতিক বুজাপৰা) ১৯৮৭
 আবু ছাইদ চৌধুৰী বঁটা ১৯৮৭
 মুক্তিযুদ্ধ মৈত্ৰী বঁটা (বাংলাদেশ চৰকাৰ) ২০১২

 তথ্য সংগ্ৰহ 

 বাহ্যিক সংযোগ 
 
ৰমন মেগছেছে বঁটা ফাউণ্ডেচনৰ ৱেবচাইটত ৰিচাৰ্ড উইলিয়াম টিমৰ জীবনী
নেমপ্লেক্সৰ ৱেবচাইটত ৰিচাৰ্ড টিমৰ জীবনী 

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:বাংলাদেশৰ ব্যক্তি
শ্ৰেণী:মৃত ব্যক্তি
শ্ৰেণী:জীৱবিজ্ঞানী
শ্ৰেণী:সমাজকৰ্মী
শ্ৰেণী:শিক্ষাবিদ
শ্ৰেণী:আমেৰিকান লেখক
শ্ৰেণী:ৰমন মেগছেছে বঁটা বিজয়ী
ৰিচাৰ্ড এইছ. থেলাৰ (;জন্ম: ১২ ছেপ্টেম্বৰ, ১৯৪৫) এজন আমেৰিকান অৰ্থনীতিবিদ আৰু  চিকাগ' বিশ্ববিদ্যালয়ৰ বুথ স্কুল অফ বিজনেছৰ ব্যৱহাৰবাদী অৰ্থনীতিৰ ৰাল্ফ আৰু ডৰথী বিশিষ্ট সেৱা আসনৰ অধ্যাপক

অৰ্থনীতিৰ এক নতুন ধাৰা ব্যৱহাৰবাদী অৰ্থনীতিৰ শাখা ব্যৱহাৰবাদী বিত্তৰ সূত্ৰকাৰ হিচাপে তেওঁ পৰিচিত তেওঁ ডেনিয়েল কাহনেমেনৰ লগত লগ লাগি ব্যৱহাৰবাদী অৰ্থনীতিৰ ন ন দিশ উন্মোচন কৰে ২০১৭ চনত ব্যৱহাৰবাদী অৰ্থনীতিলৈ আগবঢ়োৱা অৱদানৰ অৱদানৰ বাবে তেওঁক অৰ্থনীতিৰ নোবেল স্মৃতি বঁটা প্ৰদান কৰা হয়
ব্যক্তিগত জীৱন
১৯৪৫ চনৰ ১২ ছেপ্টেম্বৰ তাৰিখে ৰিচাৰ্ড এইছ. থেলাৰৰ আমেৰিকাৰ নিউ জাৰ্চিৰ ইষ্ট অৰেঞ্জত জন্ম হৈছিল তেওঁৰ পিতৃ এলেন এম. থেলাৰ এজন বীমা গাণনিক বিষয়া আৰু মাতৃ ৰোজলীন এগকাৰী শিক্ষয়িত্ৰী আছিল তেওঁলোক ইহুদী সম্প্ৰদায়ৰ লোক আছিল তেওঁৰ পত্নী ফ্ৰাঞ্চ লেকলাৰ্ক এগৰাকী মাৰ্কেটিংৰ অধ্যাপক আছিল তেওঁৰ তিনি সন্তানৰ পিতৃ

প্ৰকাশিত গ্ৰন্থৰাজি
 ,  . 1992.  ' :      . :   .
 ,  . 1993.    .  :   .
 ,  . 1994.   .  :   .
 ,  . 2005.    ,   (    ). :   .
 ,  .,   . 2009 ( ). :    , ,  .  : .
 ,  . 2015. :     .  : . .   .

তথ্য উৎস

বাহ্যিক সংযোগ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:অৰ্থনীতিবিদ
শ্ৰেণী:অৰ্থনীতিৰ ন'বেল বঁটা বিজয়ী
ৰিচাৰ্ড এন্থনী হাডছন এফ বি এ () এগৰাকী ব্ৰিটিছ ভাষাবিদ বাক্য গঠনৰ এক ব্যাপক তত্ত্ব শব্দ ব্যাকৰণৰ বাবে তেওঁ বেছিকৈ জনাজাত 

জীৱনী
হাডছন উদ্যান শস্যবিদ আৰু বোমা নিষ্কাশন বিষয়াজন পিলকিংটন হাডছনৰ পুত্ৰ জীৱনৰ বেছিভাগ সময় ইংলেণ্ডত বাস কৰি আহিছে (নিউজিলেণ্ডত তিনি বছৰ, ১৯৪৫১৯৪৮) লেষ্টাৰশ্বাৰৰ লফবৰ গ্ৰামাৰ স্কুল (১৯৪৮১৯৫৮), কেম্ব্ৰিজৰ কৰ্পাছ ক্ৰীষ্টি কলেজ (১৯৫৮১৯৬১) আৰু স্কুল অৱ অৰিয়েণ্টেল এণ্ড আফ্ৰিকান ষ্টাডিজ (পি.এইচ.ডি., ১৯৬১১৯৬৪)ত ভাষাবিজ্ঞান অধ্যয়ন কৰে তেওঁ মাইকেল হেলিডেৰ সৈতে ইউনিভাৰ্চিটি কলেজ লণ্ডনত গৱেষণা সহায়ক হিচাপে কাম কৰিছিল: ৰডনি হাডলষ্টনৰ সৈতে বৈজ্ঞানিক ইংৰাজীৰ ব্যাকৰণৰ ওপৰত (১৯৬৪১৯৬৭), আৰু ভাষাবিজ্ঞান আৰু ইংৰাজী পাঠদানৰ ওপৰত (১৯৬৭১৯৭০) ১৯৭০ চনত তেওঁ ইউচিএলত প্ৰবক্তা হিচাপে নিযুক্তি লাভ কৰে আৰু কৰ্মজীৱনৰ বাকী সময়খিনি বেছিভাগেই ধ্বনিবিজ্ঞান আৰু ভাষাবিজ্ঞান বিভাগত কটায় আৰু ২০০৪ চনত অৱসৰ গ্ৰহণ কৰে তেওঁ ব্ৰিটেইনৰ বিদ্যালয়সমূহত শৈক্ষিক ভাষাবিজ্ঞান আৰু ভাষাৰ (আৰু ভাষাৰ বিষয়ে) পাঠদানৰ মাজত সেতু নিৰ্মাণৰ কামো কৰিছে 
সাহিত্য কৰ্ম

তথ্য সূত্ৰ

শ্ৰেণী:ভাষাবিদ
ৰিছা বা ৰিচা অসমৰ এক অন্যতম জনগোষ্ঠী ডিমাছাসকলৰ অতি আদৰৰ বস্ত্ৰ ৰিছা মানে গামোছা ভৈয়ামবাসী অসমীয়াসকলৰ গামোছাৰ প্ৰতি যি আদৰ; সেই একে আদৰ পাৰ্বত্য জনগোষ্ঠী ডিমাছাসকলৰ মাজত দেখা যায়, কাৰণ নামটো বেলেগ যদিও ৰিছা আৰু গামোছাৰ স্থান একেই ডিমাছা গ্ৰাউৰেন নামৰ অভিধানমতে ৰিছা মানে, সৰু কাপোৰ, গা-পা মচা কাপোৰ, কাম-বন কৰোঁতে পুৰুষে পিন্ধা কাপোৰডিমাছা গ্ৰাউৰেন, পৃঃ নং ২১৭, নিৰুপমা হাগজেৰহলেও বিহু, বিবাহ আৰু আন শুভ কামত ৰিছা এক অত্যাৱশ্যকীয় বস্ত্ৰ হিচাপে পৰিগণিত হৈ আহিছে আজিকালি ইয়াক মান্যজনক মান দিয়াৰ বাবেও ব্যৱহাৰ কৰা হয় 

পুৰুষৰ বস্ত্ৰ
ডিমাছা জনজাতিৰ পুৰুষসকলে সাধাৰণতে চুৰিয়া আৰু কামিজকেই পিন্ধে যদিও কৃষিজীৱী ডিমাছা পুৰুষসকলে খেতি-বাতিৰ কাম আৰু ঘৰুৱা কামত বেছিকৈ ৰিছা পৰিধান কৰে পুৰণিকালত পুৰুষসকলে হুলাহুলাউ(ওভাৰকোট) পিন্ধি মূৰত প্ৰায় ত্ৰিশহতীয়া কাপোৰৰ পাগুৰি মাৰিছিল যদিও, আজিকালি তেনে সাজ-পোছাক পিন্ধা লোকৰ সংখ্যা কমি গৈছে অৱশ্যে বৃদ্ধসকলে পাগুৰী মৰাটো এতিয়াও সন্মানীয় প্ৰথাউত্তৰ কাছাৰ পাহাৰৰ লোকসংস্কৃতি, ধৰ্মেশ্বৰ দুৱৰা

ৰিছাৰ প্ৰকাৰ
ডিমাছাসকলৰ মাজত ৰিছা দুবিধ এবিধ বিচুডিমা, বিবাহ আদি শুভ কামত ব্যৱহৃত হয়, এইবিধক ৰিমাই বোলে আৰু আনবিধ ৰিছা সাধাৰণভাৱে ব্যৱহৃত হয় ৰিমাই প্ৰস্তুত কৰোঁতে বিশেষ ধৰণৰ ফুলবিশিষ্ট পাৰি দিয়া থাকে 

ৰিছাৰ প্ৰস্তুতকৰণ
সাধাৰণতে ডিমাছা নাৰী বোৱা-কটাত পাকৈত হয় তেওঁলোকে আন পাহাৰীয়া জনগোষ্ঠীৰ শিপিনীৰ দৰে মাটিত বহি বোৱা তাঁত নবয় ডিমাছাসকলে ভৈয়ামৰ অসমীয়া তাঁতৰ দৰে একে তাঁত কাপোৰ প্ৰস্তুত কৰাত ব্যৱহাৰ কৰে ঝুম খেতিত উৎপন্ন হোৱা কপাহৰ পৰা সূতা কাটি, তাত প্ৰাকৃতিক পদ্ধতিৰে নানা ৰং তৈয়াৰ কৰি, সূতা ৰঙীন কৰি লয় আৰু বাতি কাঢ়ি তাঁতত তৰি লয় ৰিছা দীঘলে ছয়ফুট হব লাগে অৱশ্যে আজিকালি মান্যজনক দিবলৈ বা ব্যৱসায়িক ভিত্তিত তৈয়াৰ কৰা ৰিছা কিছু চুটি কৰা হয় নামনি অসমৰ বৰপেটা অঞ্চলৰ আনাকাটা কাপোৰৰ দৰে ৰিমাই নামৰ ৰিছাবিধ বিশেষ ফুলবিশিষ্ট পাৰি দি বোৱা হয় হালধীয়া বা সেউজীয়া ৰঙৰ সূতা দীঘ আৰু বাণিত ব্যৱহাৰ কৰি পাৰিত ৰঙা ৰঙৰ সূতা দিয়া হয় ৰিছাৰ আঁচু সূতা থাকিবই লাগে এই আঁচুসূতাক ৰিঠাই বোলা হয় 

ফুলৰ চানেকিৰ নাম
ডিমাছাসকলৰ বস্ত্ৰত কিছুমান বিশেষ ৰং যেনে ৰঙা, হালধীয়া অৰু সেউজীয়া আৰু কিছুমান বিশেষ ফুলৰ চানেকি থাকে, যাৰ দ্বাৰা অতি সহজে জনগোষ্ঠীটোৰ সাজ-পাৰ চিনি পাব পাৰি ৰিছাত ১) থুৰিচামিন, ২) চাইনয়াদেৰ, ৩) মুৰুছায়া গাইন আদি নামৰ ফুলৰ চানেকি থাকে থুৰিচামিন আকৌ চাৰিপ্ৰকাৰৰ:- থৰিচামিন, গংবোৱা, গংচিনি, গংজিথাম

তথ্য সংগ্ৰহ

শ্ৰেণী:বস্ত্ৰ
ৰিচাৰ্চ এণ্ড এনালাইছিচ উইং ( সংক্ষেপে  বা ) হৈছে ভাৰত গণৰাজ্যৰ বাহ্যিক চোৰাংচোৱা সংস্থা ১৯৬৮ চনত ইয়াৰ প্ৰথম সঞ্চালক ৰামেশ্বৰ নাথ কাওৰ নেতৃত্বত ইয়াক গঠন কৰা হয় ১৯৬২ চনৰ ভাৰত-চীন যুদ্ধ আৰু ১৯৬৫ চনৰ ভাৰত-পাকিস্তান যুদ্ধৰ সময়ত ইণ্টেলিজেন্স ব্যুৰ'ত () (উল্লেখযোগ্য যে  য়ে সেই সময়ত বাহ্যিক আৰু আভ্যন্তৰীণ দুয়োটো দিশ চোৱাচিতা কৰিছিল) ভালেমান দুৰ্বলতাই দেখা দিছিল এই দুৰ্বলতাসমূহে ভাৰত চৰকাৰক বাহ্যিক চোৰাংচোৱাৰ দিশটো চোৱাচিতাৰ বাবে  ৰ দৰে স্বাধীন সংস্থা এটা গঠন কৰাৰ বাবে বাধ্য কৰায়

 ৰ মুখ্য কাম হ'ল বাহ্যিক চোৰাংচোৱাগিৰি আৰু সন্ত্ৰাসবাদ ৰোধ কৰা ইয়াৰ উপৰিও বিদেশী চৰকাৰ, প্ৰতিষ্ঠানসমূহৰ তথ্য সংগ্ৰহ কৰি বিশ্লেষণ কৰা লগতে ই ভাৰতৰ পাৰমাণৱিক প্ৰকল্পসমূহৰো সুৰক্ষাৰ দায়িত্বত আছে ইয়াৰ মুখ্য কাৰ্যালয় নতুন দিল্লীত অৱস্থিত

ইতিহাস
১৯৩৩ ৰ পৰা ১৯৬৮ লৈ
 ৰ গঠনৰ আগতে বাহ্যিক চোৰাংচোৱাগিৰিৰ ভাৰ আছিল ব্ৰিটিছ চৰকাৰে গঠন কৰা ইণ্টেলিজেঞ্চ ব্যুৰ' () ওপৰত ১৯৩৩ চনত বিশ্বত ৰাজনৈতিক উত্থান-পতনৰ উমান পাই ব্ৰিটিছ চৰকাৰে  ৰ দ্বায়িত্ব বৃদ্ধি কৰি ভাৰতৰ সীমান্ততো চোৰাংচোৱাগিৰিৰ ভাৰ অৰ্পণ কৰে  

১৯৪৭ চনত, স্বাধীনতাৰ পিছত সঞ্জীৱী পিল্লায়ে  ৰ সঞ্চালকৰ দ্বায়িত্ব ভাৰ গ্ৰহণ কৰে ব্ৰিটিছ চৰকাৰে ভাৰত এৰি যোৱাৰ পিছত উচ্চ প্ৰশিক্ষণপ্ৰাপ্ত মানৱ সম্পদৰ অভাৱত পিল্লায়ে  ক এম আই ৫ ৰ আৰ্হিত চলাবলৈ চেষ্টা কৰিছিল ১৯৪৯ চনত পিল্লায়ে বাহ্যিক চোৰাংচোৱাৰ কাৰণে এক সৰু প্ৰচেষ্টা হাতত লৈছিল, কিন্তু ১৯৬২ চনৰ ভাৰত-চীন যুদ্ধৰ ব্যৰ্থতাই ইয়াক বিফল বুলি প্ৰমাণ কৰিলে এই বিফলতাই প্ৰধানমন্ত্ৰী জৱাহৰলাল নেহৰুক সুকীয়াভাৱে বাহ্যিক দিশটো চোৱাচিতাৰ বাবে নতুন এটি সংস্থা গঠনৰ বাবে আদেশ দিবলৈ বাধ্য কৰায় ১৯৬৫ ৰ ভাৰত-পাকিস্তানৰ যুদ্ধৰ পিছত জেনেৰেল জয়ন্ত নাথ চৌধুৰীয়েও নতুন সংস্থা এটি গঠনৰ ওপৰত গুৰুত্ব দিয়ে এইদৰে ১৯৬৬ চনৰ শেষভাগত এটি সুকীয়া সংস্থা গঠনৰ ধাৰণাটোৱে মজবুতকৈ শিপাবলৈ আৰম্ভ কৰে

১৯৬৮ ৰ পৰা বৰ্তমানলৈ
১৯৬৮ চনত ইন্দিৰা গান্ধী প্ৰশাসনে সিদ্ধান্ত ল'লে যে দ্বিতীয় এটি পূৰ্ণাংগ সংস্থা গঠন কৰা অপৰিহাৰ্য হৈ পৰিছে সেই সময়ৰ  ৰ উপসঞ্চালক আৰ এন কাওৱে(. . ) নতুন সংস্থাটোৰ বাবে এখন ব্লপ্ৰিণ্ট তৈয়াৰ কৰিলে কাওক ভাৰতৰ প্ৰথম বৈদেশিক চোৰাংচোৱা সংস্থা  ৰ প্ৰধান হিচাপে নিয়োগ কৰা হয়

তথ্য সংগ্ৰহ

বাহ্যিক সংযোগ
     , 10   .
    182            182

শ্ৰেণী:ভাৰতৰ চৰকাৰী সংস্থা
ৰিজকুও-মাজা () বা ৰিকা মাজা (ছামি বা ছুইডিছ ভাষাত "ৰিচ মাজা"; ১৬৬১-১৭৫৭) আছিল মাউছজাউৰৰ এজন ছামি ন'আইডি,, ., ':      ',           ., . 51-164, 1920 অৰ্থাৎ ছামি সম্প্ৰদায়ৰ নেতা, তেওঁ সমসাময়িক ছামি সম্প্ৰদায়ত তেওঁৰ প্ৰভাৱ আৰু ধন-সম্পত্তিৰ বাবে পৰিচিত আছিল আৰু ছামি ইতিহাসৰ এগৰাকী বিখ্যাত ব্যক্তিত্ব আৰু কেইবাটাও কিংবদন্তিৰ বিষয়বস্তু হৈ পৰিছিল

জীৱন
ৰিকা মাজা আছিল অৰবিডছজাউৰৰ দক্ষিণে থকা মৌছজাউৰৰ, আৰু আৰবিজছাউৰৰ বন ছামিৰ অন্তৰ্গত আছিল নিলছ হিণ্ডাৰছন (১৭৩০ চনৰ আগতে মৃত্যু)ৰ সৈতে বিবাহপাশত আবদ্ধ হয় আৰু তেওঁৰ এগৰাকী কন্যা সন্তান জন্ম হয় ৩০০০ৰো অধিক ৰেণ্ডিয়াৰ(একপ্ৰকাৰ হৰিণ)ৰ মালিক আছিল তেওঁ সমসাময়িক ছামি সম্প্ৰদায়ত তেওঁৰ বহু ধন-সম্পত্তিৰ বাবে বিখ্যাত আছিল, আৰু তেওঁৰ উপনাম ৰিকা মাজা (ধনী মাজা) দ্বাৰা পৰিচিত আছিল চাৰিওফালৰ ছামিসকলক তেওঁৰ অধীনস্থ বুলি কোৱা হৈছিল আৰু বাৰ্ষিক মহান শীতকালীন বজাৰৰ দিনটোত পিটিয়াৰ ছুইডেনৰ ব্যৱসায়ীসকলে ছামি লোকসকলৰ সৈতে ব্যৱসায় চলাবলৈ তেওঁৰ অনুমতি বিচাৰিবলৈ বাধ্য হৈছিল

ৰিকা মাজাই ছামি শ্বেমানীজমৰ সমান্তৰালভাৱে খ্ৰীষ্টান ধৰ্ম পালন কৰিছিল, যিটো এই সময়ছোৱাত ছামি জনগোষ্ঠীৰ মাজত চলি থকা খ্ৰীষ্টান ধৰ্মৰ সময়ত স্বাভাৱিক আছিল অখ্ৰীষ্টান ধৰ্মক নিষিদ্ধ কৰা আইনখনৰ লগত খাপ খুৱাই তেওঁ নিয়মিতভাৱে আৰভিডছজাউৰৰ গীৰ্জাত গৈছিল, আৰু খ্ৰীষ্টান ছুইডেনৰ কৰ্তৃপক্ষৰ উপস্থিতিত খ্ৰীষ্টান হিচাপে উপস্থাপন কৰিছিল ব্যক্তিগতভাৱে আৰু আন সমীসকলৰ সান্নিধ্যত তেওঁ ছামি ধৰ্ম পালন কৰিছিল আক্কানালকে পৰ্বতত তেওঁৰ এটা ছিইডি আছিল, লগতে মাউছজাউৰ হ্ৰদত বলিদানৰ শিল আছিল তেওঁ নোআইডি হিচাপে সক্ৰিয় আছিল, আৰু সেইবাবেই তেওঁ ছামি ড্ৰাম ব্যৱহাৰ কৰিছিল

পৰম্পৰাগতভাৱে প্ৰায়ে দাবী কৰা হয় যে, কেৱল পুৰুষসকলেহে নোআইডি হব পাৰে আৰু ড্ৰাম ব্যৱহাৰ কৰিব পাৰে, কিন্তু প্ৰকৃততে কেইবাগৰাকীও মহিলাই তেনে কৰা বুলি উল্লেখ কৰা হৈছে, আটাইতকৈ বিখ্যাত হৈছে আৰ্ভিডছজাউৰৰ ৰিজকুও-মাজা আৰু লগতে ভাপষ্টেনৰ আন্না গ্ৰেটা মেটছডটাৰ, যিগৰাকীক ছিলবো-গামো বা গামেল-চিলবা নামেৰে জনা যায়, দুয়োগৰাকীয়েই তেনে কৰা বুলি উল্লেখ কৰা হৈছিল, , '-  - -          ',       ., . 158-169, 1987 নিজৰ আৰু পত্নীৰ বাবে মাছ ধৰাৰ ভাগ্য আহৰণ কৰিবলৈ তেওঁ মাছজাউৰ হ্ৰদত বলিদানৰ শিলত যি ধৰণৰ মাছ আহৰণ কৰিব বিচাৰিছিল, সেই ধৰণৰ মাছ বলি দিয়া বুলি কোৱা হয়

খৰাঙৰ সময়ত এটা বিখ্যাত অনুষ্ঠানত তেওঁ যাদুকৰী অনুষ্ঠান কৰি বৰষুণৰ নমাই আনিছিল বুলি কোৱা হৈছে সেই সময়ত তেওঁ বুঢ়া হৈছিল, আৰু আনুষ্ঠানিক পোছাক পিন্ধি মাউছজাউৰ হ্ৰদত থকা তেওঁক আত্মত্যাগৰ শিলটোৰ ওচৰলৈ লৈ যাবলৈ অনুৰোধ কৰিছিল; শিলটোৰ ওচৰ পোৱাৰ পিছত তেওঁ বৰষুণ আৰু বজ্ৰপাতৰ দেৱতা হ'ৰাগালেছৰ প্ৰাৰ্থনাত পিতলৰ লাখুটিৰে পানীত আঘাত কৰিলে আৰু কিংবদন্তি অনুসৰি বৰষুণ দিলে

লোককথা আৰু কিম্বদন্তি
ৰিকা মাজা বহু কিম্বদন্তিৰ বিষয়বস্তু হৈ পৰিছিল ১৭৫৭ চনত যেতিয়া তেওঁৰ মৃত্যু হয়, তেতিয়া তেওঁ পাহাৰত পৌত্তলিক অন্ত্যেষ্টিক্ৰিয়া কৰিবলৈ কয়, যাতে তেওঁ চিৰদিনৰ বাবে ৰেণ্ডিয়াৰৰ খুৰাৰ শব্দ শুনিব পাৰে বৰঞ্চ তেওঁৰ পৰিয়ালে তেওঁক আৰভিডছজাউৰ গীৰ্জাৰ চোতালত খ্ৰীষ্টানমতে সমাধিস্থ কৰিছিল সমাধিস্থ কৰাৰ পিছত কিম্বদন্তি অনুসৰি, তেওঁৰ হাজাৰ হাজাৰ ৰেণ্ডিয়াৰৰ সকলোবোৰেই, হঠাতে সাগৰৰ ফালে ধুমুহাৰ দৰে আহিছিল আৰু সকলো ডুব নোযোৱালৈকে গতি অব্যাহত আছিল কিম্বদন্তি অনুসৰি তেওঁ আক্কানালকে পৰ্বতৰ কৰবাত ধনৰ মুদ্ৰা পুতি থৈছিল

তথ্য সূত্ৰ

শ্ৰেণী:কিংবদন্তি
ৰিণিকি ভূঞা শৰ্মা () এগৰাকী অধিবক্তা, উদ্যমী, সমাজকৰ্মী আৰু অসমৰ এগৰাকী ব্যৱসায়ী মহিলা তেওঁ উত্তৰ-পূব ভাৰতৰ সৰ্ববৃহৎ মিডিয়া হাউচ প্ৰাইড ইষ্ট এণ্টাৰটেইনমেণ্টৰ পৰিচালনা সঞ্চালক এই সংগঠনৰ অধীনত নিউজ লাইভ, ৰং, ৰামধেনু, নৰ্থ ইষ্ট লাইভ, ইন্দ্ৰধনু আদি টেলিভিছন চেনেল আছে তদুপৰি তেওঁ ৰাধাকৃষ্ণ চাহ বাগিচা এলএলপি আৰু একা ইষ্টেটছ এলএলপিৰ লগতো জড়িত ইয়াৰ উপৰিও তেওঁ অসমৰ মুখ্যমন্ত্ৰী ড হিমন্ত বিশ্ব শৰ্মাৰ পত্নী

প্ৰাৰম্ভিক জীৱন
অসমৰ গুৱাহাটীত ৰিণিকি ভূঞাৰ জন্ম হৈছিল তেওঁৰ পিতৃ এজন প্ৰখ্যাত উদ্যোগপতি স্বৰ্গীয় যাদৱ চন্দ্ৰ ভূঞা তেওঁ গুৱাহাটীতে ডাঙৰ দীঘল হৈছিল তেওঁ গুৱাহাটীত অৱস্থিত ছেইণ্ট মেৰী হাইস্কুলৰ পৰা প্ৰাথমিক আৰু মাধ্যমিক শিক্ষা সম্পূৰ্ণ কৰিছিল তাৰ পিছত তেওঁ কটন কলেজত নামভৰ্তি কৰে আৰু ৰাজনীতি বিজ্ঞানত স্নাতক ডিগ্ৰী লাভ কৰে ৰাজনীতি বিজ্ঞানৰ স্নাতক ডিগ্ৰী লাভ কৰাৰ পিছত তেওঁ গুৱাহাটীৰ চৰকাৰী আইন মহাবিদ্যালয়ৰ পৰা আইনৰ স্নাতক ডিগ্ৰী লাভ কৰে

তেওঁ ১৭ বছৰ বয়সত কটন কলেজত হিমন্ত বিশ্ব শৰ্মাক লগ পাইছিল আৰু প্ৰেমত পৰিছিল ২০০১ চনৰ ৭ জুন তাৰিখে তেওঁলোক বিবাহপাশত আৱদ্ধ হয় দম্পতীহালৰ দুগৰাকী সন্তান আছে তেওঁলোকৰ পুত্ৰ নন্দিল বিশ্ব শৰ্মা আৰু কন্যা সুকন্যা শৰ্মা

কৰ্মজীৱন
ৰিণিকি ভূঞা শৰ্মা উত্তৰ-পূৰ্বাঞ্চলৰ সৰ্ববৃহৎ মিডিয়া হাউচ আৰু হোল্ডিং কোম্পানী প্ৰাইড ইষ্ট এণ্টাৰটেইনমেণ্টছৰ অধ্যক্ষ এই কোম্পানী কেইবাটাও দূৰদৰ্শন চেনেলৰ মূল স্বত্বাধিকাৰী কোম্পানী ইয়াৰ অধীনত দুটা বাতৰি চেনেল নিউজ লাইভ (অসমীয়া) আৰু নৰ্ট ইষ্ট লাইভ (বহুভাষিক), এটা মনোৰঞ্জন চেনেলৰ ৰং, এটা গীতৰ চেনেল ৰামধেনু, এটা চলচ্চিত্ৰৰ চেনেল ইন্দ্ৰধনু, এটা অসম সংবাদ কাকত নিয়মীয়া বাৰ্তা আৰু এটা আলোচনী 'আইনা' আছে তদুপৰি তেওঁ ৰাধাকৃষ্ণ চাহ বাগিচা এলএলপি আৰু একা ইষ্টেটছ এলএলপিৰ লগতো জড়িত 

উদ্যোগৰ উপৰিও তেওঁ এগৰাকী সমাজসেৱী হিচাপেও বিখ্যাত তেওঁ বৰ্তমান তিনিটা বেচৰকাৰী সংস্থাৰ পৰিচালনা কৰি আছে সেইকেইটা হৈছে 'স্নেহ বন্ধন', 'উদয়াঞ্চল' আৰু 'গোল্ডেন থ্ৰেডছ অফ আছাম'

ৰিণিকি পেছাত এগৰাকী অধিবক্তা তেওঁ এগৰাকী ৰাজ্যিক পৰ্যায়ৰ টেনিছ খেলুৱৈও আছিল তেওঁ কেইবাখনো ৰাষ্ট্ৰীয় টেনিছ প্ৰতিযোগিতাত অসমক প্ৰতিনিধিত্ব কৰিছিল

বঁটা আৰু সন্মান
২০২০ চনৰ মাৰ্চ মাহত ৰিণিকি ভূঞা শৰ্মায়ে প্ৰাগ প্ৰেৰণা বঁটা লাভ কৰিছিল ২০২১ চনত তেওঁ মহীয়সী আৰু গৰীয়সী বঁটা লাভ কৰিছিল

তথ্য উৎস

শ্ৰেণী:অসমৰ ব্যক্তি
শ্ৰেণী:অসমৰ সমাজকৰ্মী
শ্ৰেণী:ভাৰতীয় অধিবক্তা
শ্ৰেণী:ভাৰতৰ ব্যৱসায়ী
ৰিতু মেনন () এগৰাকী ভাৰতীয় নাৰীবাদী, লেখিকা আৰু প্ৰকাশক

কেৰিয়াৰ
১৯৮৪ চনত মেননে তেওঁৰ দীৰ্ঘদিনীয়া সহযোগী উৰ্বশী বুটালিয়াৰ সৈতে ভাৰতৰ প্ৰথম একচেটিয়া নাৰীবাদী প্ৰকাশন প্ৰতিষ্ঠান কালি ফৰ উইমেনৰ সহ-প্ৰতিষ্ঠা কৰে ২০০৩ চনত কালি ফৰ উইমেনে মেনন আৰু বুটালিয়াৰ মাজত অমিলনীয় ব্যক্তিগত মতানৈক্যৰ ফলত বাণিজ্যিক জীৱন ধাৰণৰ অভাৱৰ বাবে দোকান বন্ধ কৰি দিয়ে ইয়াৰ পিছত মেননে স্বতন্ত্ৰভাৱে উইমেন আনলিমিটেড নামৰ আন এটা নাৰীবাদী প্ৰকাশন সংস্থা প্ৰতিষ্ঠা কৰে

ইয়াৰ উপৰিও তেওঁ অসংখ্য বাতৰি কাকতৰ প্ৰবন্ধ আৰু অপি-এড লিখিছে তেওঁৰ লেখাত নাৰীৰ বিৰুদ্ধে হিংসা, নাৰীৰ প্ৰতি ধৰ্মৰ দৃষ্টিভংগী আৰু সমগ্ৰ সমাজৰ লিংগ বিভাজনৰ ওপৰত শক্তিশালী নাৰীবাদী আৰু বাওঁপন্থী দৃষ্টিকোণৰ পৰা গুৰুত্ব আৰোপ কৰা হৈছে

জুম কলৰ জৰিয়তে তেওঁ কভিডৰ সময়ত কভিডৰ সময়ত লিখা এড্ৰেছ বুক: এ পাব্লিছিং মেময়াৰৰ কথা কলে, যিখন কিতাপ প্ৰকাশৰ স্পষ্ট পৰিকল্পনা নোহোৱাকৈয়ে মহামাৰীৰ সময়ত লিখিছিল মই যিখিনিৰ মাজেৰে পাৰ হৈ আহিছিলো, মনত ৰখা, চিন্তা কৰা, পঢ়া আৰু চিন্তা কৰা আদিৰ এটা প্ৰকাৰ হৈ পৰিল, তেওঁ কয় (১৩ জুলাই ২০২১) 

প্ৰকাশনসমূহ
 দ্য আনফিনিচড বিজনেছ, আউটলুক, মে' ২০০১
 মুছলমান মহিলাৰ  বিৰোধী প্ৰতিবাদত আপুনি ক'ত, কেনেকৈ আৰু কিয় অন্তৰ্গত, ইণ্ডিয়ান এক্সপ্ৰেছ, ফেব্ৰুৱাৰী ২০২০
 সীমা আৰু সীমা: ভাৰতৰ বিভাজনত মহিলা ১৯৯৮ (কমলা ভাছিনৰ সৈতে)
  ' : ২০০৪ চনত পাকিস্তান, ভাৰত  বাংলাদেশৰ মহিলা ভাৰত বিভাজনৰ ওপৰত লিখক 
 অসমান নাগৰিক: ভাৰতৰ মুছলমান মহিলাৰ এক অধ্যয়ন ২০০৬ (জোয়া হাছানৰ সৈতে)
 মথুৰাৰ পৰা মনোৰামালৈ: ভাৰতত মহিলাৰ বিৰুদ্ধে হিংসা প্ৰতিহত কৰা ২০০৭ (কল্পনা কান্নবীৰ সৈতে)
  :  ৰ সময়ত এখন প্ৰকাশন স্মৃতিগ্ৰন্থ 

পুৰস্কাৰ আৰু সন্মান
২০০০-২০০১ চনত তেওঁ সাহিত্যৰ বাবে ৰাজা ৰাও বঁটাৰ আন্তৰ্জাতিক পৰামৰ্শদাতা ব'ৰ্ডত কাৰ্যনিৰ্বাহ কৰে" " ,  , . 20, . 1 (- 2001), . 117118. ২০১১ চনত মেনন আৰু বুটালিয়াক ভাৰত চৰকাৰে যৌথভাৱে ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰী প্ৰদান কৰে

তথ্য সংগ্ৰহ

শ্ৰেণী:নাৰী
শ্ৰেণী:লেখিকা
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
ৰিতু ৰাণী (, জন্ম ২৯ ডিচেম্বৰ ১৯৯১) এগৰাকী ভাৰতীয় ফিল্ড হকী খেলুৱৈ আৰু ৰাষ্ট্ৰীয় দলৰ প্ৰাক্তন অধিনায়ক তেওঁ ভাৰতৰ ৰাষ্ট্ৰীয় মহিলা ফিল্ড হকী দলটোত 'হাফবেক' হিচাপে খেলে ৰাণীয়ে দলটোক ২০১৪ চনৰ এছিয়ান গেমছত ব্ৰঞ্জৰ পদক বিজয়ত নেতৃত্ব দিছিল লগতে তেওঁৰ অধিনায়কত্বত দলটোৱে ২০১৪-১৫ মহিলা এফআইএইচ হকী ৱৰ্ল্ড লীগ ছেমিফাইনেলত পঞ্চম স্থান লাভ কৰাৰ পিছতেই ৩৬ বছৰৰ পিছত মহিলাৰ দলটোৱে অলিম্পিকৰ বাবে যোগ্যতা অৰ্জন কৰে

প্ৰাৰম্ভিক জীৱন আৰু কেৰিয়াৰ
ৰিতু ৰাণীৰ জন্ম হৈছিল ১৯৯১ চনৰ ২৯ ডিচেম্বৰত হাৰিয়ানাত তেওঁ হাৰিয়ানাৰ শ্বাহবাদ মাৰ্কন্দাৰ শ্ৰী গুৰু নানক দেৱ ছিনিয়ৰ উচ্চতৰ মাধ্যমিক বিদ্যালয়ত স্কুলীয়া শিক্ষা গ্ৰহণ কৰিছিল তেওঁ ৯ বছৰ বয়সত হাতত হকী তুলি লৈছিল আৰু শ্বাহবাদ মাৰ্কন্দাৰ শ্বাহবাদ হকী একাডেমীত প্ৰশিক্ষণ আৰম্ভ কৰিছিল ৰাণীয়ে ২০১৪ চনলৈকে ভাৰতীয় ৰেলৱেত চাকৰি কৰিছিল, পিছত তেওঁ এই চাকৰি বাদ দি হাৰিয়ানা আৰক্ষীত যোগদান কৰে

কেৰিয়াৰ
ৰাণীয়ে ২০০৬ চনত ভাৰতীয় মহিলাৰ জ্যেষ্ঠ দলটোত আত্মপ্ৰকাশ কৰি দোহাৰ এছিয়ান গেমছত প্ৰথমখন খেল খেলিছিল তেওঁ মাদ্ৰিদত ২০০৬ চনৰ বিশ্বকাপ খেলা ভাৰতীয় মহিলা হকী দলটোৰ অংশ আছিল, আৰু সেই সময়ত ১৪ বছৰীয়া খেলুৱৈ হিচাপে তেওঁ উক্ত দলৰ কনিষ্ঠতম সদস্য আছিল ২০০৯ চনত ৰাছিয়াৰ কাজানত অনুষ্ঠিত দ্বিতীয় চেম্পিয়নছ চেলেঞ্জ প্ৰতিযোগিতা খনত ভাৰতে জয়লাভ কৰে, ৰাণীয়ে তেওঁৰ নামত আঠটা গ'ল দি শীৰ্ষ স্ক'ৰ হিচাপে খেল শেষ কৰিছিল ২০১১ চনত তেওঁ দলটোৰ অধিনায়ক হিচাপে নিযুক্ত হৈছিল তেওঁৰ নেতৃত্বত, দলটোৱে ২০১৩ চনত কুয়ালালামপুৰত অনুষ্ঠিত এছিয়া কাপ আৰু দক্ষিণ কোৰিয়াৰ ইনচিয়নত অনুষ্ঠিত ২০১৪ চনৰ এছিয়ান গেমছত তৃতীয় স্থান লাভ কৰিছিল

২০১৫ চনৰ গ্ৰীষ্মকালত যেতিয়া ভাৰতে ২০১৪-১৫ বৰ্ষৰ মহিলা এফআইএইচ হকী বিশ্ব লীগৰ ৰাউণ্ড ২ আয়োজন কৰিছিল, ৰাণীয়ে দলটোক পৰৱৰ্তী পৰ্যায়ৰ বাবে যোগ্যতা অৰ্জন কৰিবলৈ শীৰ্ষস্থানত ৰাখিছিল তেওঁ এণ্টৱাৰ্পত অনুষ্ঠিত ৱৰ্ল্ড লীগ ছেমিফাইনেলতো দলটোক নেতৃত্ব দিছিল আৰু দলটোৱে শ্ৰেণীবিভাজন খেলত উচ্চ স্থানত থকা জাপানক পৰাস্ত কৰি পঞ্চম স্থানত আছিল ভাৰতীয় ৰাষ্ট্ৰীয় মহিলা ফিল্ড হকী দলে এনেদৰে তেওঁৰ অধিনায়কত্বত ১৯৮০ চনৰ গ্ৰীষ্মকালীন অলিম্পিকৰ পিছত প্ৰথমবাৰৰ বাবে ২০১৬ গ্ৰীষ্মকালীন অলিম্পিকৰ বাবে যোগ্যতা অৰ্জন কৰিবলৈ সক্ষম হয়

বঁটা আৰু সন্মান
২০১৬ চনত ভাৰত চৰকাৰে ৰিতু ৰাণীক অৰ্জুন বঁটা প্ৰদান কৰি সন্মানিত কৰে

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতৰ ফিল্ড হকী খেলুৱৈ
শ্ৰেণী:ভাৰতীয় অলিম্পিক প্ৰতিযোগী
শ্ৰেণী:অৰ্জুন বঁটা বিজয়ী
ৰিতেশ আগৰৱাল এগৰাকী ভাৰতীয় বিলিয়নাৰ উদ্যোগী ব্যক্তি তেওঁ অয়' ৰুমছৰ প্ৰতিষ্ঠাপক আৰু মুখ্য কাৰ্য্যবাহী বিষয়া

প্ৰাৰম্ভিক জীৱন
উৰিষ্যাৰ বিছাম কটকত এটা মাৰোৱাৰী সম্প্ৰদায়ৰ পৰিয়ালত ৰিতেশ আগৰৱালৰ জন্ম হৈছিল তেওঁ তিতিলাগড়ত ডাঙৰ-দীঘল হৈছিল ৰিতেশৰ পৰিয়ালটোৱে দক্ষিণ উৰিষ্যাৰ ৰায়াগড়া নামৰ চহৰখনত এখন সৰু দোকান চলাইছিল তেওঁ ৰায়াগড়াৰ ছেক্ৰেড হাৰ্ট স্কুলৰ পৰা স্কুলীয়া শিক্ষা সম্পূৰ্ণ কৰিছিল ১৩ বছৰ বয়সত তেওঁ চিম কাৰ্ড বিক্ৰী কৰিবলৈ আৰম্ভ কৰে ছেইণ্ট জনছ্ ছিনিয়ৰ ছেকেণ্ডাৰী স্কুলৰ পৰা উত্তীৰ্ণ হোৱাৰ পিছত ৰিতেশে কলেজীয়া শিক্ষা লাভ কৰিবলৈ ২০১১ চনত দিল্লীলৈ যায় কিন্তু তেওঁ শিক্ষা আধাতে এৰি দিয়ে, আৰু ২০১৩ চনত থিয়েল ফেল'শ্বিপৰ (পিটাৰ থিয়েলে আৰম্ভ কৰা) বাবে নিৰ্বাচিত হয়

কেৰিয়াৰ
আগৰৱালে কমখৰচী হোটেল আৰক্ষণৰ ব্যৱস্থা কৰিবলৈ "অৰেভেল ষ্টেইজ" নামৰ এটা মিতব্যয়ী বাসস্থান পৰ্টেল আৰম্ভ কৰিছিল ২০১২ চনৰ ছেপ্টেম্বৰ মাহত ভেঞ্চৰ নাৰ্চাৰীয়ে ইয়াক 'এক্সিলাৰেটৰ প্ৰগ্ৰেম'ত অন্তৰ্ভুক্ত কৰে, আৰু পিছলৈ ২০১৩ চনৰ থিয়েল ফেল'শ্বিপ প্ৰগ্ৰেমৰ অন্যতম বিজয়ী হিচাপে ই এক লাখ ডলাৰৰ অনুদান লাভ কৰে ২০১৩ চনৰ মে' মাহত কোম্পানীটো অয়' ৰুমছ্ ( ) হিচাপে আৰম্ভ কৰা হয়

২০১৮ চনৰ ছেপ্টেম্বৰ মাহলৈকে কোম্পানীটোৱে ১ বিলিয়ন ডলাৰ সংগ্ৰহ কৰে ২০১৯ চনৰ জুলাই মাহত আগৰৱালে কোম্পানীটোৰ ২ বিলিয়ন ডলাৰৰ শ্বেয়াৰ ক্ৰয় কৰাৰ খবৰ ওলাইছিল, যাৰ ফলত তেওঁৰ অংশীদাৰিত্ব তিনিগুণ বৃদ্ধি পাইছিল 

"হুৰুণ ৰিচ্ছ্ লিষ্ট ২০২০" অনুসৰি ২০২০ চনত তেওঁৰ সম্পত্তিৰ পৰিমাণ প্ৰায় ১.১ বিলিয়ন ডলাৰ (৭২৫৩ কোটি) বুলি অনুমান কৰা হৈছিল ২০২০ চনৰ ফেব্ৰুৱাৰী মাহলৈকে তেওঁ কাইলী জেনাৰৰ পিছতে বিশ্বৰ দ্বিতীয় কনিষ্ঠ স্ব-নিৰ্মিত বিলিয়নাৰ

ফ'ৰ্বছে প্ৰকাশ কৰা এছিয়া মহাদেশৰ ৩০ৰ অনূৰ্ধ্বৰ ৩০ গৰাকী ব্যক্তিৰ তালিকাত তেওঁৰ নামো সন্নিৱিষ্ট হৈছে

বিতৰ্ক
অয়ৰ সহ-প্ৰতিষ্ঠাপকৰ দ্বাৰা প্ৰতাৰণা কৰাৰ অভিযোগ
আগৰৱালে কোম্পানীটোৰ প্ৰাৰম্ভিক সময়ছোৱাত অয়'ৰ সহ-প্ৰতিষ্ঠাপক মনীষ সিনহাক প্ৰতাৰণা কৰাৰ অভিযোগ উত্থাপন হৈছে

আমেৰিকাত জৰিমনা
আগৰৱালে তেওঁৰ কোম্পানী অয়'ৰ জৰিয়তে আমেৰিকাৰ হোটেলৰ মালিকসকলৰ সৈতে চুক্তি স্বাক্ষৰ কৰিছিল, যত মালিকসকলৰ অট্টালিকাসমূহক ক্ষতিপূৰণ আৰু নিশ্চিত ৰাজহ প্ৰদানৰ বিনিময়ত অয়ৰ নামেৰে নামাকৰণ কৰা হব কিন্তু অয়'ই কেলিফ'ৰ্ণিয়া ৰাজ্যত কৰ্তৃত্বশীল ব্যৱসায় চলাবলৈ অনুমোদন নোপোৱাৰ কথাটো জনা নাছিল, যাৰ বাবে ২০১৯ চনৰ মাৰ্চ মাহত কেলিফৰ্ণিয়াৰ নিয়ন্ত্ৰকসকলে অয়'ক ২ লাখ ডলাৰ জৰিমনা বিহে ৱাশ্বিংটনৰ নিয়ন্ত্ৰকসকলেও তাত সঠিক পঞ্জীয়ন নকৰাকৈ বহুতো হোটেলৰ মালিক আৰু পৰিচালকক অয়'ই তেওঁলোকৰ সেৱা আগবঢ়াবলৈ আমন্ত্ৰণ জনোৱা বুলি জানিবলৈ পোৱাত কোম্পানীটোক ৱাশ্বিংটনত তেওঁলোকৰ ব্যৱসায় বন্ধ কৰাৰ নিৰ্দেশ দিছিল

প্ৰৱঞ্চনাৰ অভিযোগ
২০২০ চনৰ ছেপ্টেম্বৰ মাহত ডেৰা বাছিত চণ্ডীগড়ৰ এজন ব্যৱসায়ীয়ে আগৰৱালৰ বিৰুদ্ধে  420 (প্ৰৱঞ্চনা) 120  (অপৰাধৰ চক্ৰান্ত)ৰ অধীনত জালিয়াতি আৰু ষড়যন্ত্ৰৰ গোচৰ তৰিছিল

ভাৰতৰ ১০ হাজাৰ হোটেল মালিকৰ পৰা অয়'ই নেতিবাচক প্ৰতিক্ৰিয়াৰ সন্মুখীন হবলগীয়া হৈছিল তেওঁলোকৰ মতে, হোটেলসমূহে অয়ত যোগদান কৰাৰ সময়ত দিবলগীয়া অপ্ৰকাশ্য মাচুলৰ জৰিয়তে অয়ই ৰাজহৰ আধা বা ততোধিক ধন সংগ্ৰহ কৰে 

২০১৯ চনৰ অক্টোবৰ মাহত প্ৰকাশিত এক প্ৰতিবেদন অনুসৰি আগৰৱালৰ বিৰুদ্ধে জালিয়াতিৰ অভিযোগ কৰি কৰ্ণাটকৰ বেংগালুৰু, মহীশূৰ, আৰু অন্যান্য চহৰত হোটেল পৰিচালকসকলে আৰক্ষীৰ গোচৰ তৰিছিল অৱশ্যে বেংগালুৰুত তৰা এটা গোচৰত স্থগিতাদেশৰ বাবে আগৰৱালে সফলতাৰে আবেদন জনায়

তথ্যসূত্ৰ

বাহ্যিক সংযোগ

শ্ৰেণী:ভাৰতীয় উদ্যোগী
শ্ৰেণী:ওড়িয়া ব্যক্তি
শ্ৰেণী:জীৱিত ব্যক্তি
ৰিতেশ দেশমুখ
ৰিতেশ বিলাসৰাও দেশমুখ () হৈছে এগৰাকী ভাৰতীয় অভিনেতা, প্ৰয়োজক, যি হিন্দী আৰু মাৰাঠী চলচ্চিত্ৰৰ লগত জড়িত তেওঁ মহাৰাষ্ট্ৰৰ প্ৰাক্তন মুখ্যমন্ত্ৰী তথা ৰাজনীতিবিদ বিলাসৰাও দেশমুখৰ পুত্ৰ

ব্যক্তিগত জীৱন
দেশমুখৰ জন্ম হৈছিল ১৯৭৮ চনৰ ১৭ ডিচেম্বৰত, মুম্বাইত মহাৰাষ্ট্ৰৰ প্ৰাক্তন মুখ্যমন্ত্ৰী তথা কেন্দ্ৰীয় লঘূ উদ্যোগ আৰু ৰাজহুৱা উদ্যোগ মন্ত্ৰী বিলাসৰাও দেশমুখ আৰু বৈশালী দেশমুখৰ ঘৰত তেওঁৰ জ্যেষ্ঠ ভাতৃ অমিত দেশমুখ লাটুৰ চহৰৰ বিধায়ক আৰু কনিষ্ঠ ভাতৃ ধীৰাজ দেশমুখ লাটুৰ গ্ৰাম্যৰ বিধায়ক আছিল তেওঁৰ ডাঙৰ বায়েক অদিতি দেশমুখ, এগৰাকী অভিনেত্ৰী আৰু কনিষ্ঠ ভনীয়েক দীপশিখা দেশমুখ এগৰাকী চলচ্চিত্ৰ প্ৰযোজক
তথ্য সংগ্ৰহ

শ্ৰেণী:সংক্ষিপ্ত জীৱনী
ৰিদিপ দত্ত () অসমৰ এগৰাকী কণ্ঠশিল্পী আছিল ১৯৪৬  চনত তেওঁ জন্মগ্ৰহণ কৰে ১৯৯৮  চনৰ ২৬ অক্টোবৰত দত্তৰ দেহাৱসান ঘটে

কৰ্মজীৱন

তথ্য সংগ্ৰহ

শ্ৰেণী:অসমৰ কণ্ঠশিল্পী

শ্ৰেণী:মৃত ব্যক্তি
শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী
শ্ৰেণী:অসমীয়া চলচ্চিত্ৰৰ সংগীত পৰিচালক
ৰিদ্ধি ডোগ্ৰা (ইংৰাজী:  ; জন্ম: ২২ ছেপ্তেম্বৰ ১৯৮৪ অথবা ১৯৮৫) এগৰাকী ভাৰতীয় অভিনেত্ৰী তেওঁ জিঅ' চিনেমাত প্ৰচাৰিত অসুৰত নুছৰাত, অল্ট বালাজীৰ দ্য মেৰেড উইমেনত আস্থা, ষ্টাৰ প্লাছৰ মৰিয়াদা: লেকিন কাব টক?ত প্ৰিয়া আৰু জি টিভিৰ ৱহ আপনা ছাত নিশা চৰিত্ৰ বাবে জনাজাত ইয়াৰ উপৰিও তেওঁ ৰিয়েলিটি শ্ব' নাচ বালিয়ে ৬ আৰু ফিয়েৰ ফেক্টৰ: খট্ৰো কে খিলাড়ী ৬ত অংশগ্ৰহণ কৰিছিল

প্ৰাৰম্ভিক জীৱন
১৯৮৪৮৫ চনৰ ২২ ছেপ্টেম্বৰত দিল্লীত ৰিদ্ধি ডোগ্ৰাৰ জন্ম হৈছিল নতুন দিল্লীৰ শ্বেইখ ছৰাইৰ আপীজয় স্কুলত অধ্যয়ন কৰি কমলা নেহৰু কলেজৰ পৰা মনোবিজ্ঞান সন্মানসহ স্নাতক ডিগ্ৰী লাভ কৰে

কৰ্মজীৱন
দূৰদৰ্শন উদ্যোগত প্ৰৱেশ কৰাৰ আগতে ডোগ্ৰা শ্যামক দাবৰ নৃত্য প্ৰতিষ্ঠানৰ এগৰাকী নৃত্যশিল্পী আছিল জুম টিভিৰ সহ-প্ৰযোজক হিচাপে তেওঁ এই উদ্যোগত আত্মপ্ৰকাশ কৰিছিল

দূৰদৰ্শনত থকা বছৰবোৰত তেওঁ জি টিভি, এনডিটিভি গুড টাইমছ, জুম টেলিভিছন, আৰু অন গ্ৰাউণ্ড ইভেণ্টৰ বাবেও বহুতো টেলিভিছন অনুষ্ঠান আৰু ভ্ৰমণ ভিত্তিক অনুষ্ঠান আয়োজন কৰি আহিছে ২০১৩ চনত নাচ বালিয়ে ৬ত অংশগ্ৰহণ কৰেডোগ্ৰাই সাবিত্ৰী  এক প্ৰেম কাহানীত সাবিত্ৰী, দিয়া আৰু বাতি হমত অদিতি, আৰু ৱহ আপনা ছাত নিশাৰ চৰিত্ৰত অভিনয় কৰে

ছাহিৰ ৰাজাৰ পৰিচালনাত নিৰ্মাণ কৰা দ্য মেৰিড উইমেনত তেওঁ নাম ভূমিকাত অভিনয় কৰিছিল ডোগ্ৰাই তেওঁৰ অনুৰাগী আৰু দৰ্শকৰ পৰা লাভ কৰাৰ দৰেই সমালোচকৰ পৰাও সমাদৰ আৰু প্ৰশংসা লাভ কৰে ৱেব ধাৰাবাহিকখনত মণিকা ডোগ্ৰাইও মুখ্য চৰিত্ৰত অভিনয় কৰিছে

ব্যক্তিগত জীৱন
২০১১ চনত ডোগ্ৰাই অভিনেতা ৰাকেশ বাপতৰ সৈতে বিবাহপাশত আবদ্ধ হয় ২০১৯ চনত তেওঁলোকৰ বিবাহ বিচ্ছেদ হয়

তেওঁৰ ভাতৃ অভিনেতা অক্ষয় ডোগ্ৰা আৰু ককাক আছিল ভাৰতীয় জনতা পাৰ্টিৰ জ্যেষ্ঠ ৰাজনীতিবিদ অৰুণ জেটলী

তথ্য সংগ্ৰহ

শ্ৰেণী:ভাৰতীয় অভিনয় শিল্পী
ৰিধিমা পাণ্ডে (জন্ম ২০০৯) এগৰাকী ভাৰতীয় পৰিৱেশ কৰ্মী যি জলবায়ু পৰিৱৰ্তনৰ বিৰুদ্ধে যুঁজিবলৈ পদক্ষেপ লোৱাৰ পোষকতা কৰে তেওঁক গ্ৰেটা থুন্বাৰিৰ সৈতে তুলনা কৰা হৈছে  তেওঁ ন বছৰ বয়সত জলবায়ু পৰিৱৰ্তনৰ মোকাবিলা কৰিবলৈ পৰ্যাপ্ত পদক্ষেপ নোলোৱাৰ বাবে ভাৰত চৰকাৰৰ বিৰুদ্ধে গোচৰ ৰুজু কৰিছিল জলবায়ু সংকটৰ মোকাবিলা কৰিবলৈ বিভিন্ন দেশৰ পদক্ষেপ লোৱাত ব্যৰ্থহোৱাৰ বিৰুদ্ধে তেওঁ কেইবাজনো যুৱ জলবায়ু কৰ্মীৰ সৈতে ৰাষ্ট্ৰসংঘৰ বাদীসকলৰ মাজৰ এজন আছিল

 পৃষ্ঠভূমি 
ৰিধিমা পাণ্ডে ভাৰতৰ উত্তৰ অংশৰ উত্তৰাখণ্ড ৰাজ্যত বাস কৰে তেওঁৰ দেউতাক দিনেশ পাণ্ডেও এজন জলবায়ু কৰ্মী যি উত্তৰাখণ্ডত ১৬ বছৰ ধৰি এই বিষয়ত কাম কৰিছে

উত্তৰাখণ্ডত তেওঁৰ এলেকাটো যোৱা দহ বছৰত শোচনীয় বতৰৰ দ্বাৰা প্ৰভাৱিত হৈছে ২০১৩ চনত বানপানী আৰু ভূমিস্খলনত ১০০০ ৰো অধিক লোকৰ মৃত্যু হৈছিল অঞ্চলটোৰ পৰা প্ৰায় ১,০০,০০০ লোকক স্থানান্তৰ কৰিব লগা হৈছিল বিশ্ব বেংকৰ মতে, জলবায়ু পৰিৱৰ্তনৰ ফলত ভাৰতলৈ পানী যোগানৰ ওপৰত চাপ বৃদ্ধি হোৱাৰ সম্ভাৱনা আছে

 বঁটা 
ৰিধিমা পাণ্ডে ২০২০ চনৰ ২৩ নৱেম্বৰত ঘোষণা কৰা বিবিচিৰ ১০০ গৰাকী মহিলাৰ তালিকাত আছিল

 তথ্য উৎস 

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:পৰিৱেশ কৰ্মী
ৰিনাট সন্ধু ( ; জন্ম: ৭ জুন ১৯৬৪)  এগৰাকী অৱসৰপ্ৰাপ্ত ভাৰতীয় কূটনীতিবিদ আৰু নেদাৰলেণ্ডত ভাৰতৰ প্ৰাক্তন ৰাষ্ট্ৰদূত ইয়াৰ পূৰ্বে তেওঁ বৈদেশিক পৰিক্ৰমা মন্ত্ৰালয়ৰ সচিব পশ্চিম হিচাপে আৰু ইটালী আৰু ছান মেৰিনোত ভাৰতীয় ৰাষ্ট্ৰদূত হিচাপে কাৰ্যনিৰ্বাহ কৰিছিল 

ব্যক্তিগত জীৱন
সন্ধুৱে দিল্লী স্কুল অৱ ইকনমিক্সৰ পৰা অৰ্থনীতিত স্নাতকোত্তৰ ডিগ্ৰী লাভ কৰিছিল আমেৰিকাত ভাৰতৰ ৰাষ্ট্ৰদূত হিচাপে কাৰ্যনিৰ্বাহ কৰা তৰণজিৎ সিং সন্ধুৰ সৈতে তেওঁৰ বিবাহ পাশত আৱদ্ধ হয় তেওঁলোকৰ দুটা সন্তান আছে 

কৰ্ম জীৱন
১৯৮৯ চনৰ আগষ্ট মাহত ৰিনাট সন্ধুৱে ভাৰতীয় বৈদেশিক সেৱাত নিযুক্তি লাভ কৰিছিল ইয়াৰ পিছত তেওঁ যথাক্ৰমে মস্কো, কিয়ভ, ৱাশ্বিংটন, ডি.চি., কলম্বো, নিউয়ৰ্ক আৰু জেনেভাত ভাৰতীয় মিছনত সেৱা আগবঢ়াইছিল নতুন দিল্লীৰ বৈদেশিক পৰিক্ৰমা মন্ত্ৰালয়তো কাম কৰি বিনিয়োগ আৰু বাণিজ্য প্ৰচাৰ, প্ৰকল্প, পূব ইউৰোপ আৰু শ্ৰীলংকাৰ ডেস্ক সমূহ পৰিচাতিত কৰিছিল

২০১১ চনৰ পৰা ২০১৪ চনলৈকে জেনেভাত থকা বিশ্ব বাণিজ্য সংস্থাত ভাৰতৰ উপ-স্থায়ী প্ৰতিনিধি হিচাবে কাৰ্য্য নিৰ্বাহ কৰিছিল ২০১৪ চনৰ পৰা ২০১৭ চনলৈকে তেওঁ ৱাশ্বিংটন ডি.চি.ত সেৱা আগবঢ়াইছিল

পূৰ্বৰ ভাৰত-প্ৰশান্ত মহাসাগৰীয় আৰু দক্ষিণ বিভাগকে ধৰি এম ই এ ত নতুন ওচেনিয়া উলম্বৰ প্ৰথম অতিৰিক্ত সচিব হিচাপে সন্ধুক নিযুক্তি দিয়া হয়  ইয়াৰ পিছত তেওঁ পশ্চিম বিভাগৰ সচিব হয় আৰু ২০২২ চনৰ ফেব্ৰুৱাৰী পৰ্যন্ত এই পদত কৰ্মৰত আছিল হলৈকে তেওঁলোকৰ সেৱা আগবঢ়ায়

তথ্য সূত্ৰ
ৰিপাব্লিক টিভি () এক ইংৰাজী ভাষাৰ ভাৰতীয় বাতৰি চেনেল যি এআৰজি আউটলায়াৰ এছিয়ানেট নিউজৰ মালিকানাধীন এই কোম্পানী অৰ্ণৱ গোস্বামীৰ দ্বাৰা সমৰ্থিত এই চেনেল ৬ মে' ২০১৭ত উদ্বোধিত হ'ল 

 ইতিহাস 
টাইম্ছ নাও নামৰ ইংৰাজী বাতৰি চেনেলৰ মুখ্য সম্পাদক অৰ্ণৱ গোস্বামীয়ে সেই চেনেল ত্যাগ কৰাৰ পিছত ১৬ ডিচেম্বৰ ২০১৬ ত তেওঁ ৰিপাব্লিক নামৰ এক নতুন বাতৰি চেনেল আৰম্ভ কৰাৰ কথা ঘোষণা কৰিলে ১৪ নৱেম্বৰত তেওঁ টাইম্ছ নাওত শেষবাৰৰ বাবে নিজৰ প্ৰধান কাৰ্যক্ৰম "দ্য নিউজআৱাৰ ডিবেট"-ত ভাগ ল'লে

কিন্তু ভাৰতীয় জনতা পাৰ্টীৰ নেতা তথা অভিজ্ঞ ৰাজনীতিবিদ সুব্ৰমণ্যম স্বামীয়ে তথ্য আৰু প্ৰচাৰ মন্ত্ৰ্যালয়ৰ আগত আপত্তি দৰ্শালে যে ৰিপাব্লিক নামে এম্ব্লেম্ছ এণ্ড নে'ম্ছ (প্ৰিভেন্সন অৱ ইম্প্ৰপাৰ য়ুজ) এক্ট ১৯৫০-ক উলংঘা কৰে ফলস্বৰূপে চেনেলটোৰ নাম ৰিপাব্লিক টিভি ৰখাৰ সিদ্ধান্ত লোৱা হ'ল

ৰিপাব্লিক টিভি এআৰজি আউটলায়াৰ মিডিয়া প্ৰাইভেট লিমিটেডৰ অংশ যিটোক মূলত: ৰাজ্যসভাৰ বিজেপি সাংসদ তথা নেচ'নেল ডেম'ক্ৰেটিক এলায়েন্সৰ কেৰালা শাখাৰ উপসভাপতি ৰাজীৱ চন্দ্ৰশেখৰণে বিত্তীয় সাহায্য আগবঢ়ায় তেখেতে তাতে ৩০কোটি টকা বিনিয়োগ কৰিছে আন মুখ্য বিনিয়োগকাৰীসকল হৈছে অৰ্ণৱ গোস্বামী আৰু তেওঁৰ পত্নী,শিক্ষাবিদ ৰামদাস পাই,ৰমাকান্ত পাণ্ডা যিসকলে গোস্বামীৰ আন এটা কোম্পানী এছএআৰজি মিডিয়া হোল্ডিংগ প্ৰাইভেট লিমিটেডৰ জৰিয়তে বিনিয়োগ কৰিছিল ৰাজীৱ চন্দ্ৰশেখৰণে বিজেপিৰ লগত যুক্ত হোৱাৰ পিছত ২০১৮ৰ ৩১ মাৰ্চত সমিতিৰ পৰা পদত্যাগ কৰে

২০০৫ চনৰ পৰা ২০১২ চনলৈ টাইমছ নাওৰ মুখ্য বিত্ত বিষয়া হিচাপে কাৰ্যনিবাহ কৰা এছ সুন্দৰমক ৰিপাব্লিক টিভিতো একেই পদ দিয়া হয়বাকী যোগদানকাৰীসকল আছিল জ্যেষ্ঠ ঘোষক আৰু তামিল বাতৰি চেনেল থান্থাৰা টিভিৰ উপনিয়োজক সম্পাদক এছএ হৰিহৰণ; অৱসৰপ্ৰাপ্ত সেনাবিষয়া আৰু দূৰদৰ্শন ব্যক্তিত্ব মেজৰ গৌৰৱ আৰ্য,টাইমছ নাওৰ জন্মু কাশ্মীৰৰ পূৰ্বৰ সংবাদদাতা আদিত্যৰাজ কৌল; জেণ্টলমেন আৰু বিজনেছ বেৰণৰ লিখক আৰু প্ৰতিষ্ঠাপক সম্পাদক মিনহাজ মাৰচেণ্ট আৰু অভিনেতা অনুপম খেৰৰিলায়েন্স ব্ৰ'ডকাষ্ট নেটৱৰ্কৰ মুখ্য বাণিজ্যিক বিষয়া বিকাশ খানচন্দানীক মুখ্য কাৰ্যবাহী বিষয়াৰ পদ দিয়া হয় দ্য নিউজ মাইনুটৰ সহপ্ৰতিষ্ঠাপক চিত্ৰ সুব্ৰমণিয়ামক সম্পাদকীয় উপদেষ্টা পদত বহুওৱা হয় 

গ্ৰহণ

দৰ্শনৰ মানদণ্ড

মুকলিৰ প্ৰথম সপ্তাহতে ৰিপাব্লিক টিভিয়ে ২.১১ মিলিয়ন দৰ্শনেৰে ভাৰতৰ আটাইতকৈ বেছিকৈ চোৱা ইংৰাজী বাতৰি চেনেল হিচাপে পৰিগণিত হৈছিল আৰু ব্ৰ'ডকাষ্ট অ'ডিয়েন্স ৰিচাৰ্ছ কাউন্সিলৰ তথ্য অনুসৰি ৫১.৯ শতাংশ দৰ্শন গণনা কৰা হৈছিল.

সমালোচনা

এই চেনেলটোক পক্ষপাতিত্বমূলক তথা বলপূৰ্বক মতামত প্ৰদান কৰে বুলি অভিযোগ কৰা হয় কিছুমানে বাতৰি পৰিৱেশনৰ ধৰণটো বহুত হুলস্থূলীয়া বুলি অভিযোগ কৰে

তথ্য সংগ্ৰহ

শ্ৰেণী: টেলিভিছন চেনেল
ৰিপুনাথ বুঢ়াগোহাঞি () আছিল এগৰাকী অসমীয়া লেখক৷ ১৯২৪ চনত শিৱসাগৰত অনুষ্ঠিত অসম সাহিত্য সভাৰ বাৰ্ষিক অধিৱেশনত তেখেতে এজন স্বেচ্ছাসেৱক হিচাপে যোগদান কৰিছিল তেওঁ পূৰ্বাঞ্চল তাই সাহিত্য সভাৰ এগৰাকী উপদেষ্টা স্বৰূপ কৰ্মী আছিল তথা ডিব্ৰুগড় জিলা তাই সাহিত্য সভাৰ মূল সংগঠনৰ গুৰি ধৰোতা আছিল

জন্ম আৰু বংশ পৰিচয়
ৰিপুনাথ বুঢ়াগোহাঞিৰ জন্ম হয় শিৱসাগৰ জিলাত তেওঁৰ পিতৃৰ নাম মুক্তানাথ বুঢ়াগোহাঞি আৰু মাতৃৰ নাম লীলাৱতী আইদেউ বৰণীয়া আহোমৰ স্মৰণীয় অৱদান, উমেশ চেতিয়া, পৃষ্ঠা নং : ১৩৭ 

শিক্ষা
 শিৱসাগৰৰ জয়া পাৰাৰ এল,পি,স্কুলত প্ৰাথমিক শিক্ষা লাভ কৰি ৰিপুনাথ বুঢ়াগোহাঞিয়ে শিৱসাগৰৰ চৰকাৰী হাইস্কুলত ভৰ্তি হয় 
 ১৯৩০ চনত প্ৰৱেশিকা পৰীক্ষাত উত্তীৰ্ণ হয়
 ১৯৩৩ চনৰ পৰা ১৯৩৭ চনলৈ প্ৰায় ৩ বছৰ কাল তেখেতে আসাম টেস্কটাইল ইনষ্টিটিউত প্ৰশিক্ষণ লয় বৰণীয়া আহোমৰ স্মৰণীয় অৱদান, উমেশ চেতিয়া, পৃষ্ঠা নং : ১৩৭ 

চাকৰি জীৱন
 ১৯৪৩ চনত বুঢ়াগোহাঞিয়ে শিৱসাগৰৰ কাছাৰীত পেস্কাৰ হিচাপে চাকৰি জীৱনৰ পাতনি মেলে 
 ১৯৪৬ চনত ৰেছম আৰু বয়ন বিভাগত পৰিদৰ্শক চাকৰিত যোগদান কৰে  বৰণীয়া আহোমৰ স্মৰণীয় অৱদান, উমেশ চেতিয়া, পৃষ্ঠা নং : ১৩৭ 

সাহিত্যৰাজি

 তথ্যসূত্ৰ
ৰিপুয়াৰীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ ৰিপুয়াৰীয় সংস্কৰণ ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান   প্ৰবন্ধ আছে
পৰিসংখ্যা
 চনত ৰিপুয়াৰীয় ৱিকিপিডিয়াৰ   টা প্ৰবন্ধ,  গৰাকী সম্পাদক,  গৰাকী প্ৰশাসক  আৰু  টা ফাইল আছে মুঠ সম্পাদনা সংখ্যা  পৰিসংখ্যা

বাহ্যিক সংযোগ
ৰিপুয়াৰীয় ৱিকিপিডিয়া
তথ্য সংগ্ৰহ

শ্ৰেণী:ৱিকিপিডিয়াসমূহ
ৰিভ'লিউচন ২০২০: লাভ, কৰাপচন, এম্বিচন ()হৈছে চেতন ভগতৰ দ্বাৰা ৰচিত পঞ্চমখন উপন্যাস উপন্যাসখনৰ সমগ্ৰ কাহিনীটো প্ৰেম, দুৰ্নীতি আৰু উচ্চাকাংক্ষা - এই ত্ৰিকোণীয়া ত্ৰিভুজৰ মাজত আৱদ্ধ

পটকথা
এখন ঐতিহ্যপূৰ্ণ চহৰ বাৰাণসীত ইয়াৰ কাহিনীয়ে গঢ় লৈ উঠিছে গোপাল, ৰাঘৱ আৰু আৰতি তিনিও বাল্যকালৰ বন্ধু গোপালৰ মাক সৰুতেই ঢুকোৱাত স্কুল শিক্ষক বাপেকেই তুলি -তালি ডাঙৰ-দীঘল কৰিছিল আৰতি প্ৰতিপত্তিশালী  পৰিয়ালৰ ছোৱালী, ককাক এসময়ত উত্তৰ প্ৰদেশৰ মুখ্যমন্ত্ৰী আছিল আৰু তাইৰ বাপেক এজন প্ৰশাসনিয় বিষয়া আছিল ইঞ্জিনিয়াৰ বাপেকৰ ছত্ৰছায়াত ৰাঘৱৰ পৰিয়ালৰো আৰ্থিক অৱস্থা স্বচ্ছল আছিল তিনিও বন্ধুৰ নিজৰ নিজৰ জীৱনত বেলেগ বেলেগ লক্ষ্য আছিল গোপাল ভৱিষ্যতে আৰ্থিক ভাৱে স্বচ্ছল হ'ব বিচাৰিছিল,  ৰাঘৱে ৰাজনৈতিক জীৱনত প্ৰিৱৰ্তন আনিব বিচাৰিছিল আৰু আৰতিয়ে এগৰাকী বিমান পৰিচাৰিকা হ'ব বিচাৰিছিল গোপাল সৰ্বভাৰতীয় প্ৰৱেশ পৰীক্ষাত অৱতীৰ্ণ হৈও ভাল কলেজ এখনত নামভৰ্তি কৰিবলৈ বিফল হ'ল আকোঁৰগোজ বাপেকে পুনৰ পিছৰ বছৰ সৰ্বভাৰতীয় প্ৰৱেশ পৰীক্ষাত অৱতীৰ্ণ হ'বৰ বাবে ক'চিঙ ল'বৰ বাবে ধাৰ-ঋণ কৰি হ'লেও ৰাজস্থানৰ কোটালৈ পঠাই দিলে আনহাতে, ৰাঘৱে এই প্ৰৱেশ পৰীক্ষাত ভাল ফল দেখুৱাই "বেনাৰস হিন্দু ইনিভাৰ্ছিটিৰ ইনষ্টিটিউট অফ টেকন'লজি"ত নামভৰ্তি কৰিলে ৰাঘৱে ইয়াৰ দ্বাৰাই এজন সাংবাদিক হৈ ভাৰতৰ ৰাজনীতিত এক বিপ্লৱৰ সূচনা কৰিব বিচাৰিছিল কোটাত থাকোঁতেই গোপালে গম পালে যে ৰাঘৱ আৰু আৰতিৰ মাজত প্ৰেমৰ অংকুৰণ ঘটিছিল এই কথাই গোপালৰ অন্তৰ দহি-পুৰি মাৰিছিল কাৰণ, গোপালে আগৰপৰাই আৰতিক অন্তঃকৰণেৰে ভাল পাইছিল ইয়াৰ ফলত মানসিকভাৱে ভাগি পৰিছিল আৰু পুনৰ সৰ্বভাৰতীয় প্ৰৱেশ পৰীক্ষাত বিফল হ'ল অস্থিৰ বাপেকে এই কথা সহ্য কৰিব নোৱাৰি মৃত্যুবৰণ কৰিলে বিধিৰ বিপাকত স্থানীয় বিধায়ক শুক্লাজীৰ লগত গোপালৰ সংযোগ ঘটিল শুক্লাৰ ক'লা ধনৰ জোৰত গোপালে তাৰ পৈতৃক খেতি মাটিৰ ওপৰত এখন আটক ধুনীয়া "ইঞ্জিনিয়াৰিঙ কলেজ" স্থাপন কৰিলে চফল ডেকা অৱস্থাতে গোপাল ইয়াৰ ডাইৰেক্টৰ হৈ প্ৰতিপত্তিশীল হৈ উঠিল বিধায়ক শুক্লাৰ কবলত পৰি লাহে লাহে গোপালে দুৰ্নীতিৰ সৈতে সহজে আপোচ কৰিবলৈ ল'লে ইঞ্জিনিয়াৰিঙ পাছ কৰাৰ পাছত আন কাম নিবিছাৰি ৰাঘৱে সাংবাদিকতাৰ ক্ষেত্ৰখন বাছি লৈছিল বিতৰ্কিত ভূমিৰ ওপৰত কলেজ নিৰ্মাণৰ বিষয়ে ৰাঘৱে এক প্ৰতিৱেশন দাখিল কৰাত কলেজখনৰলৈ বিপৰ্য্যয় নামি আহিছিল এনে পৰিপেক্ষতাত শুক্লাৰ উচতনিত গোপালে ৰাঘৱক সি কাম কৰা "দৈনিক" কাকত খনৰপৰা অপসাৰিত কৰিলে ইয়াৰ পাছত ৰাঘৱে নিজে ৰিভ'লিউচন ২০২০ নামৰ বাতৰি কাকত এখন প্ৰকাশ কৰিলে সততা আৰু যুক্তিৰ ওপৰত নিৰ্ভৰ কৰি ৰাঘৱে "গংগা একচন প্লেন"ৰ এক দুৰ্নীতি সম্পৰ্কীয় দাখিল কৰাত শুক্লাজীয়ে জেল ভাত খাবলগীয়া হ'ল ইতিমধ্যে আৰতিয়ে বাৰানসীৰে তাৰকা হোটেল "ৰামদা"ত গেষ্ট ৰিলশ্যন ট্ৰেইনী স্বৰূপে কামত যোগদান কৰিছিল কামত ব্যস্ত থকাৰ বাবে ৰাঘৱে আৰতিক আগৰ দৰে সময় দিব নোৱাৰিছিল কিন্তু হাজাৰ কামৰ মাজতো অৱকাশ উলিয়াই গোপালে আৰতিক সংগ সুখ দিছিল আৰু নিজেও অনুৰূপ সুখ লৈছিল অচিৰেই গোপালে তাৰ নিজৰ ভুল উপলব্ধি কৰিছিল আৰু জোৰ কৰি আৰতিক ৰাঘৱৰ কাষৰ পৰা আঁতৰাই অনাটো তাৰ ভুল বুলি অনুভৱ কৰিলে গোপালে ইচ্ছাকৃতভাৱে এক নাটকীয় পৰিস্থিতিৰ মাজেৰে তাৰ প্ৰতি ঘৃণাৰ ভাৱ সৃষ্টি কৰি তাৰ জীৱনৰপৰা আৰতিক চিৰবিদায় দিলে প্ৰত্যাশিত ভাৱেই কিছুদিন পিছতেই ৰাঘৱ আৰু আৰতিৰ বিবাহ সম্পন্ন হ'ল

লগতে চাওক
 টু ষ্টেটচ্: দ্য ষ্ট'ৰি অফ মাই মেৰেজ
 ফাইভ পইণ্ট চামৱান - হোৱাট নট টু দু এট আই.আই.টি.
  দ্য থ্ৰি মিচটেকচ অফ মাই লাইফ

তথ্য সংযোগ

বাহ্যিক সংযোগ

সমালোচনা
    ,  
    

শ্ৰেণী:ইংৰাজী গ্ৰন্থ
শ্ৰেণী:উপন্যাস
ৰিভা গাংগুলী দাস (; জন্ম: ২৪ ডিচেম্বৰ ১৯৬১)) ভাৰতীয় বৈদেশিক সেৱাৰ কেডাৰৰ অন্তৰ্গত এগৰাকী অৱসৰপ্ৰাপ্ত ভাৰতীয় চৰকাৰী কৰ্মচাৰী বাংলাদেশত ভাৰতৰ প্ৰাক্তন উচ্চায়ুক্ত আৰু ভাৰত চৰকাৰৰ স্বায়ত্তশাসিত সংগঠন ইণ্ডিয়ান কাউন্সিল ফৰ কালচাৰেল ৰিলেচনৰ প্ৰাক্তন সঞ্চালক প্ৰধান

ব্যক্তিগত জীৱন
ৰিভা গাংগুলী দাসে শৈশৱৰ কালচোৱা  নতুন দিল্লীত কটায় ১৯৮৪ চনত দিল্লী বিশ্ববিদ্যালয়ৰ পৰা ৰাজনীতি বিজ্ঞানত স্নাতকোত্তৰ ডিগ্ৰী লাভ কৰা ছানীয়ে পিছলৈ দিল্লী বিশ্ববিদ্যালয়ত ৰাজনীতি বিজ্ঞানৰ অধ্যাপনা কৰে ১৯৮৮ চনত বিবাহপাশত আবদ্ধ হয় আৰু তেওঁৰ দুটা সন্তান আছে: এগৰাকী কন্যা আৰু এজন পুত্ৰ

কৰ্ম জীৱন
১৯৮৬ চনত ৰিভাই ভাৰতীয় বৈদেশিক সেৱাত যোগদান কৰেতাৰ পিছত তেওঁ নতুন দিল্লীত ভাৰত চৰকাৰৰ বৈদেশিক পৰিক্ৰমা মন্ত্ৰালয়ত বহিঃ প্ৰচাৰ, নেপাল আৰু পাছপ'ৰ্ট আৰু ভিছাৰ বিষয়সমূহ চম্ভালিছিল ঢাকাত ভাৰতীয় উচ্চায়ুক্তৰ সাংস্কৃতিক শাখাৰো মুৰব্বী আছিল  ইয়াৰ পিছত তেওঁ নতুন দিল্লীত ভাৰত চৰকাৰৰ বৈদেশিক পৰিক্ৰমা মন্ত্ৰালয়ত ৰাষ্ট্ৰসংঘৰ অৰ্থনৈতিক আৰু সামাজিক পৰিক্ৰমা বিভাগৰ () বিভাগৰ সঞ্চালিকা হিচাপে কাৰ্যনিৰ্বাহ কৰে  এই ক্ষমতাত তেওঁ পৰিৱেশ বিষয়, বিশেষকৈ জলবায়ু পৰিৱৰ্তনৰ সৈতে জড়িত আলোচনাৰ লগত জৰিত আছিল

ৰিভা গাংগুলী দাস হেগত থকা ভাৰতীয় দূতাবাসৰ মিছন উপ-মুখ্য আৰু হেগৰ ৰাসায়নিক অস্ত্ৰ নিষেধাজ্ঞা সংস্থাৰ ভাৰতৰ বিকল্প স্থায়ী প্ৰতিনিধি আছিল তেওঁ জয়পুৰত আঞ্চলিক পাছপ'ৰ্ট বিষয়া হিচাপেও কাম কৰিছিল ২০০৮ চনৰ পৰা ২০১২ চনলৈকে তেওঁ চাংহাইত ভাৰতৰ কনছুল জেনেৰেল আছিল

পিছলৈ তেওঁ নতুন দিল্লীৰ ভাৰত চৰকাৰৰ বৈদেশিক পৰিক্ৰমা মন্ত্ৰালয়ৰ ৰাজহুৱা কূটনীতি বিভাগৰ মুৰব্বী আছিল ইয়াৰ উপৰিও তেওঁ নতুন দিল্লীৰ ভাৰত চৰকাৰৰ বৈদেশিক পৰিক্ৰমা মন্ত্ৰালয়ৰ লেটিন আমেৰিকা আৰু কেৰিবিয়ান বিভাগৰ মুৰব্বী আছিল  ২০১৫ চনৰ মাৰ্চ মাহত ৰিভা গাংগুলী দাসক ৰোমানিয়াত ভাৰতৰ ৰাষ্ট্ৰদূত নিযুক্তি দিয়া হয় ২০১৫ চনৰ অক্টোবৰ মাহত তেওঁ আলবেনিয়া আৰু মলদোভাত ভাৰতীয় ৰাষ্ট্ৰদূত হিচাপে সমান্তৰালভাৱে স্বীকৃতি লাভ কৰে আৰু বুখাৰেষ্ট (ৰোমানিয়া)ত বাস কৰে ২০১৬ চনৰ মাৰ্চৰ পৰা ২০১৭ চনৰ জুলাই মাহলৈকে তেওঁ নিউয়ৰ্কত ভাৰতৰ কনছুল জেনেৰেল হিচাপে কাৰ্যনিৰ্বাহ কৰিছিল

২০২৩ চনৰ জুন মাহত মাথিয়াছ কৰ্ভিনাছ কলেজিয়ামত ভাষণ দিয়ে গাংগুলী দাসে
২০১৯ চনৰ মাৰ্চ মাহত তেওঁক বাংলাদেশত ভাৰতৰ উচ্চায়ুক্ত হিচাপে নিযুক্তি দিয়া হয় ২০২০ চনৰ আগষ্ট মাহত তেওঁ এম ই এৰ সচিব (পূব) হিচাপে নিযুক্তি লাভ কৰে আৰু ২০২১ চনৰ ডিচেম্বৰ মাহলৈকে তেওঁলোকৰ কাৰ্যনিৰ্বাহ কৰে
লগতে চাওক
হৰ্চ আৰু শ্ৰিংলা
পংকজ চাৰা

তথ্য সূত্ৰ
ৰিমি নাটছুকাৱা (জাপানী:  , ইংৰাজী:  ; জন্ম: ৯ অক্টোবৰ ১৯৭৩) এগৰাকী জাপানী লোক-গায়িকা ২০০১ চনত মুক্তি পোৱা তেওঁৰ একক গীত "নাডা ছ'ছ'"ৰ বাবে তেওঁ পৰিচিত

প্ৰাৰম্ভিক জীৱন
নাৎছুকাৱাৰ জন্ম হৈছিল য়ায়েয়ামা দ্বীপপুঞ্জ শৃংখলৰ আটাইতকৈ ডাঙৰ চহৰ ইছিগাকিত সৰুৰে পৰাই তেওঁ গান গাই ভাল পাইছিল, আৰু দেউতাকক য়ায়েয়ামা লোকগীত, যেনে "চুকি নু কাইছা" (, চন্দ্ৰৰ সৌন্দৰ্য্য) আৰু "ডেনছা বুছি" (, পৰম্পৰাগত গীত) গোৱা শুনি তেঁৱো গায়িকা হ'ব বিচাৰিছিল ৭ বছৰ বয়সৰ পৰাই এনকা সংগীতৰ গায়িকা হবলৈ তেওঁ দেউতাকৰ সৈতে প্ৰতিদিনে দুঘণ্টাকৈ অনুশীলন কৰিছিল ৯ বছৰ বয়সত তেওঁ     নামৰ স্থানীয় সংগীত প্ৰতিযোগিতাত জয়ী হৈছিল ইয়াৰ পিছত নাৎছুকাৱা বিভিন্ন প্ৰতিযোগিতাত জয়লাভ কৰে আৰু ১৯৮৪ চনত এমবিএছ টিভি অনুষ্ঠান শ্বিৰোটো মেইজি-কাই (, এমেচাৰ মাষ্টাৰ মিট)ৰ চূড়ান্ত বঁটা লাভ কৰে ১৯৮৬ চনত তেওঁ নাগাছাকি কায়োছাই (, নাগাছাকি গীত উৎসৱ)ৰ চূড়ান্ত বঁটা লাভ কৰে আৰু তেওঁ সেই সময়ত এই বঁটা লাভ কৰা আটাইতকৈ কম বয়সীয়া ব্যক্তি আছিল

ব্যক্তিগত জীৱন
২০০৯ চনৰ ১ জানুৱাৰীত নাৎছুকাৱাই পাৰ্কাচনিষ্ট মাছাকি তামাকি (, তামাকি মাছাকি)ক বিয়া কৰায় (       '...  ).  . 28  2008.  30  2008. ২০১০ চনৰ ২০ আগষ্টত তেওঁলোকৰ প্ৰথম সন্তানৰ জন্ম হয়

তথ্য সংগ্ৰহ

শ্ৰেণী:জাপানৰ কণ্ঠশিল্পী
ৰিম্পী দাস () অসমীয়া চলচ্চিত্ৰ জগতৰ এগৰাকী অভিনেত্ৰী তেওঁ ভাৰতীয় হিন্দী টেলিভিছন জগতৰ ধাৰবাহিকত বৰ্তমান যথেষ্ট ব্যষ্ট হৈ আছে তেখেতে অসমীয়া চলচ্চিত্ৰ জগতত খোজ পেলাই ২০০৪ চনত অশোক কুমাৰ বিষয়াৰ পৰিচালিত মনত বিৰিণাৰ জুইৰ জৰিয়তে তেওঁ বহু কেইখন অসমীয়া চলচ্চিত্ৰত অভিনয় কৰিছে যাৰ ভিতৰত ৰাষ্ট্ৰীয় পুৰস্কাৰ প্ৰাপ্ত অজেয় আৰু মন যায় ও আছে ইয়াৰোপৰি তেওঁ জনপ্ৰিয় অসমীয়া ভি.চি.ডি. ছবি উৰণীয়া মন, ফাগুণী, জোনাকী মন আদিতো অভিনয় কৰিছে 

২০১০ চনত ৰিম্পী দাসে কহিনুৰ থিয়েটাৰৰ জৰিয়তে অসমৰ ভ্ৰাম্যমাণ থিয়েটাৰ জগতত প্ৰৱেশ কৰে তেওঁৰ হিন্দী টেলিভিছনৰ প্ৰথম ধাৰবাহিক হৈছে বিগ মেজিকৰ জনপ্ৰিয় ধাৰবাহিক আকবৰ বীৰবল, য'ত তেখেতে আনাৰকলিৰ চৰিত্ৰটি ৰূপায়ণ কৰিছিল আৰু তেওঁৰ সহ শিল্পী সকল আছিল- কিকু শাৰ্দা, বিশাল কটিয়ান আৰু ডিলনাজ ইৰাণী ইয়াৰোপৰি তেওঁ সেই চেনেলৰে হাজিৰ জাৱাব বীৰবল ধাৰবাহিকখনত নুৰ জাহানৰ মুখ্য চৰিত্ৰ ৰূপায়ণ কৰে সহ শিল্পী সৌৰভ ৰাজ জৈন, গৌৰব খান্না, আশিস শৰ্মা আৰু মাদিৰাক্ষী মুণ্ডলেৰ সৈতে 

তেওঁ ষ্টাৰ প্লাছৰ জনপ্ৰিয় ধাৰবাহিক চিয়া কে ৰামত পাৰ্বতীৰ এক গুৰুত্বপূৰ্ণ চৰিত্ৰ ৰূপায়ণ কৰি যথেষ্ট জনপ্ৰিয়তা লাভ কৰে বৰ্তমান তেওঁ কালাৰ্ছ ৰ ধাৰবাহিক, মহাকালি অন্থ হি আৰম্ভ হেত দেৱী গংগাৰ চৰিত্ৰটি ৰূপায়ণ কৰি আছে

চলচ্চিত্ৰপঞ্জী
   মুক্তিৰ অপেক্ষাত থকা
 চন চলচ্চিত্ৰ পৰিচালক টোকা ২০০৪  মনত বিৰিণাৰ জুই  অশোক কুমাৰ বিষয়া  প্ৰথম চলচ্চিত্ৰ ২০০৬  অধিনায়ক  যতীন বৰা  ২০০৬  আমি অসমীয়া  ৰাজীৱ ভট্টাচাৰ্য্য   ২০০৮  মন যায়  এম মনিৰাম  ২০১০  অচিন চিনাকি  মুন্না আহমেদ  ২০১১  পলে পলে উৰে মন  তিমথী দাস হাঞ্চে  ২০১৩  কৰমা কে ৰাতি  জয়ন্ত নাথ  ছাদ্ৰী ভাষাৰ চলচ্চিত্ৰ ২০১৪  অজেয়  জাহ্নু বৰুৱা  ২০১৬  গানে কি আনে  ৰাজেশ যশপাল  প্ৰযোজনা স্তৰত অৱতৰন  তৰুণাভ দত্ত 

দূৰদৰ্শন

 চন ধাৰবাহিক চৰিত্ৰ প্ৰচাৰিত চেনেল ২০১৫  আকবৰ বীৰবল  আনাৰকলি  বিগ মেজিক ২০১৫  হাজিৰ জাৱাব বীৰবল  নুৰ জাহান  বিগ মেজিক ২০১৫  চিয়া কে ৰাম  পাৰ্বতী  ষ্টাৰ প্লাছ ২০১৭  মহাকালি অন্থ হি আৰম্ভ হে  দেৱী গংগা  কালাৰ্ছ

ব্যক্তিগত জীৱন

তথ্য সংগ্ৰহ

শ্ৰেণী:অসমীয়া চলচ্চিত্ৰৰ অভিনেত্ৰী
ৰিয়া চিলভিয়াক এটা চাৰ্কোফেগাছত চিত্ৰিত কৰা হৈছে
ৰিয়া চিলভিয়া, যাক ইলিয়া বুলিও কোৱা হয়, ৰোম চহৰৰ প্ৰতিষ্ঠাতা যমজ ভাতৃ ৰোমুলাছ আৰু ৰেমুছৰ পৌৰাণিক মাতৃ .4.2 এই কাহিনীটোক ৰোমান শিল্পত বহুবাৰ চিত্ৰিত কৰা হৈছে লিভিৰ আব উৰ্বে কণ্ডিটা লিব্ৰিৰ প্ৰথমখন কিতাপত তেওঁৰ কাহিনী কোৱা হৈছে আৰু কেচিয়াছ ডিঅ'ই ৰোমান ইতিহাসত ৰিয়া চিলভিয়াৰ কিংবদন্তিত ভেষ্টাল ভাৰ্জিন হৈ থকাৰ সময়ত মংগল গ্ৰহই তেওঁক ধৰ্ষণ কৰিছিল, যাৰ ফলত যমজ সন্তান জন্ম হৈছিল, এনেইডত উল্লেখ কৰা অনুসৰি আৰু অভিদৰ ৰচনাসমূহত ৰিয়া চিলভিয়াৰ উল্লেখ আছে
কিম্বদন্তি
300পালাজ্জো মেটেইৰ এটা চাৰ্কোফেগাছত ৰিয়া চিলভিয়া মিথৰ প্ৰতীকী উপস্থাপন কাহিনীৰ অধিকাংশ উপাদান দৃশ্যটোত পোৱা যায়
লিভিৰ লেখাৰ এই কিম্বদন্তি অনুসৰি তেওঁ আলবা লংগাৰ ৰজা নুমিটৰৰ কন্যা আছিল আৰু ইনিয়াছৰ বংশধৰ আছিল নুমিটৰৰ কনিষ্ঠ ভাতৃ আমুলিয়াছে সিংহাসন দখল কৰি নুমিটৰৰ পুত্ৰক হত্যা কৰে, তাৰ পিছত ৰিয়া চিলভিয়াক ভেষ্টা দেৱীৰ পুৰোহিত ভেষ্টাল ভাৰ্জিন হবলৈ বাধ্য কৰে যিহেতু ভেষ্টাল ভাৰ্জিনসকলে জীৱনত বিবাহ নকৰাৰ শপত খাইছিল, সেয়েহে ইয়াৰ দ্বাৰা নুমিটৰৰ বংশৰ কোনো উত্তৰাধিকাৰী নাথাকিব ৰিয়াই অৱশ্যে মংগল দেৱতাৰ দ্বাৰা যমজ সন্তান ৰোমুলাছ আৰু ৰেমুছক গৰ্ভধাৰণ কৰে .4.2

প্লুটাৰ্কৰ মতে, তেওঁ এই কথা বিশ্বাস কৰিছিল কাৰণ তেওঁ নিজৰ সন্তানক এটা কাঠফুলা আৰু এটা পহু  মংগল গ্ৰহৰ বাবে পবিত্ৰ প্ৰাণী  দ্বাৰা যত্ন লোৱা দেখিছিল  বিৱৰণীত কোৱা হৈছে যে, ৰিয়া চিলভিয়াই মন্দিৰত ব্যৱহাৰৰ বাবে পানী আনিবলৈ মংগল গ্ৰহৰ পৱিত্ৰ এটা বাগিচালৈ গৈছিল যত তেওঁ মংগল গ্ৰহৰ সন্মুখীন হৈছিল আৰু যিয়ে তেওঁক ধৰ্ষণ কৰাৰ চেষ্টা কৰিছিল, তেওঁ তেওঁৰ পৰা পলায়ন কৰি গৈ এটা গুহাত সোমাইছিল কিন্তু কোনো লাভ নহল তাৰ পিছত মংগলে প্ৰতিশ্ৰুতি দিলে যে, তেওঁৰ সন্তানসকল শ্ৰেষ্ঠ হব তেওঁৰ সন্তানৰ পিতৃত্বৰ এই দাবী, পিছলৈ ৰোমান ইতিহাসবিদ লিভিয়ে সন্দেহ কৰিছিল

ৰিয়া চিলভিয়াৰ সন্তানৰ জন্মত নিজৰ অসন্তুষ্টি দেখুৱাবলৈ ভেষ্টাই তেওঁৰ মন্দিৰৰ পৱিত্ৰ জুই নুমুৱাবলৈ বাধ্য কৰালে, তেওঁৰ বেদীটো জোকাৰি দিলে আৰু তেওঁৰ প্ৰতিমূৰ্তিৰ চকু দুটা বন্ধ কৰি দিলে এনিয়াছৰ মতে দেৱী ভেনাছে ৰিয়া চিলভিয়াৰ দুৰ্দশাৰ প্ৰতি অধিক সহানুভূতিশীল আছিল

যেতিয়া আমুলিয়াছে জন্মৰ কথা গম পায় তেতিয়া তেওঁ ৰিয়া চিলভিয়াক কাৰাগাৰত ভৰাই দিয়ে আৰু এজন লগুৱাক যমজ সন্তান দুটাক হত্যা কৰিবলৈ নিৰ্দেশ দিয়ে কিন্তু লগুৱাজনৰ দয়া উপজিল আৰু তেওঁলোকক টাইবাৰ নদীত উটুৱাই দিলে, আৰু ওফন্দি থকা নদীখনে কেঁচুৱাকেইটাক পাৰৰ কাষৰ এটা গাঁতত থৈ গল তাত এটা মাইকী পহুৱে (লুপা) যিয়ে মাত্ৰ নিজৰ পোৱালিবোৰ হেৰুৱাইছিল, সিহঁতক স্তনপান কৰাইছিল -              . আমুলিয়াছৰ কন্যা এন্থোৰ মধ্যস্থতাৰ বাবে ৰিয়া চিলভিয়া নিজেই মৃত্যুৰ পৰা ৰক্ষা পৰে, "   ", 3. অভিডৰ মতে, ৰিয়া চিলভিয়াই অৱশেষত নিজকে টাইবাৰ নদীত পেলাই দিয়ে

ৰোমুলাছ আৰু ৰেমুছে আমুলিয়াছক উৎখাত কৰি খ্ৰীষ্টপূৰ্ব ৭৫২ চনত নুমিটৰক পুনৰ ৰজা হিচাপে নিযুক্তি দিয়ে তাৰ পিছত তেওঁলোকে ৰোম প্ৰতিষ্ঠা কৰিবলৈ যায়  ,  , 71.5,   ,  1.

তথ্য সূত্ৰ

শ্ৰেণী:ৰোমান শ্ৰুতিকথা
শ্ৰেণী:পৌৰাণিক কথা
ৰিয়া মজুমদাৰ সিংঘাল  ( জন্ম ১৯৮২); হৈছে জৈৱ-বিঘ্নিত ডিচপজেবল সামগ্ৰী সৃষ্টি কৰা এগৰাকী ভাৰতীয় উদ্যোগী তেওঁৰ বঁটাসমূহৰ ভিতৰত নাৰী শক্তিপুৰস্কাৰ অন্তভুক্ত

জীৱন
১৯৮২ চনত মুম্বাইত জন্মগ্ৰহণ কৰা সিংঘালে ব্রিষ্টল, অক্সফর্ড আৰু হার্ভাৰ্ড বিশ্ববিদ্যালয়ত শিক্ষা গ্ৰহণ কৰিছিল লণ্ডন আৰু ডুবাইত জীৱনৰ কিছু সময় কটায় আৰু ২০০৯ চনত ভাৰতলৈ উভতি আহে ফাইজাৰ ফাৰ্মাচিউটিকেল কোম্পানীটোৰ লণ্ডনস্তিত কাৰ্যালয়ত বিক্ৰীৰ কাম কৰিছিল আৰু তাত পুনঃব্যৱহাৰৰ বাবে চিন্তা নকৰাকৈ এক বৃহৎ পৰিমানৰ  প্লাষ্টিক পেলাই দিয়া দেখি তাই আচৰিত হৈছিল ২০০৯ চনৰ মে' মাহত তেওঁ ভাৰতত জৈৱ-বিঘ্নিত সামগ্ৰী সৃষ্টিৰ বাবে ১ মিলিয়ন ডলাৰৰ এটা কোম্পানী আৰম্ভ কৰে

সিংঘালে ২০১৯ চনৰ মাৰ্চ মাহত নাৰী শক্তিপুৰস্কাৰ লাভ কৰিছিল
তেওঁ ২০ জন কৰ্মচাৰীৰ সৈতে এই কোম্পানীটোৰ কাম অৰম্ভ কৰিছিল ইয়াৰ পিছত তেওঁ নিজৰ সামগ্ৰী সমূহ বজাৰত বিক্ৰি কৰিবলৈ ওলাইছিল যদিও তেওঁ ভাল সমাদৰ লাভ কৰা নাছিল তেওঁৰ সামগ্ৰীসমূহ ৯০ দিনৰ ভিতৰত মাটিত জৈৱ-বিঘ্নিত হৈ মিলি যায়        90  আৰু ইয়াৰ তুলনাত সাধাৰণ প্লাষ্টিক মাটিৰ লগত পচি নাযায়, য'ত প্ৰতিজন মানুহে ব্যৱহাৰ কৰা প্ৰথম পেলনীয়া প্লাষ্টিক এতিয়াও নপচা কৈ কোনো ঠাইত অৱশিষ্ট হৈ আছে

তেওঁৰ কোম্পানীটোয়ে কাটলেৰী আৰু প্লেটৰ দৰে ডিচপজেবল সামগ্ৰীৰ বৃহৎ পৰিসৰ তৈয়াৰ কৰে এই বোৰ শস্য উদ্যোগৰ আৱৰ্জনাৰে তৈয়াৰ কৰা হয় তাই লাভ কৰা অন্যতম গুৰুত্বপূৰ্ণ গ্ৰাহক হৈছে ভাৰতীয় ৰেলৱে

২০১৯ চনত ভাৰতত "বহনক্ষম খাদ্য পেকেজিং উদ্যোগৰ পথ প্ৰদৰ্শক"ৰ বাবে তেওঁক 'মহিলা শক্তি বঁটা' (নাৰী শক্তিপুৰস্কাৰ) প্ৰদান কৰা হয় মনোনীত হোৱা ১০০০ৰো অধিক লোকৰ মাজৰ পৰা তেওঁক নিৰ্বাচিত কৰা হৈছিল নতুন দিল্লীৰ ৰাষ্ট্ৰপতি প্ৰসাদৰ ৰাষ্ট্ৰপতি ভৱনত এই বঁটা প্ৰদান কৰা হয় বিশেষকৈ ভাৰতৰ মহিলাসকলৰ বাবে সৰ্বোচ্চ অসামৰিক সন্মান লাভ কৰা ৪০ গৰাকীৰো অধিক মহিলাৰ ভিতৰত তেওঁ অন্যতম ভাৰতৰ ৰাষ্ট্ৰপতি  ৰামনাথ কোবিন্দে এই বঁটা প্ৰদান কৰিছিল

বঁটা আৰু সন্মান
নাৰী শক্তি পুৰাস্কাৰ
বিশ্ব অৰ্থনৈতিক মঞ্চ যুৱ গ্লবেল লিডাৰ ()
কনফেডাৰেচন অৱ ইণ্ডিয়ান ইণ্ডাষ্ট্ৰীৰ নেচনেল কমিটি অন উইমেন এম্পাৱাৰমেণ্ট এণ্ড ক্লিন এয়াৰৰ সদস্য

তথ্যসূত্ৰ
ৰিয়া সেন () এগৰাকী ভাৰতীয় অভিনেত্ৰী আৰু মডেল৷ তেওঁ প্ৰধানকৈ হিন্দী, বাংলা, ইংৰাজী, তেলেগু, তামিল আৰু মালায়ালম ছবিত অভিনয় কৰে

সেনে ৰাজপৰিয়ালৰ বংশৰ৷ তেওঁৰ পিতৃ ভাৰত দেৱ বৰ্মা ত্ৰিপুৰাৰ ৰাজপৰিয়ালৰ তেওঁ কোচবিহাৰৰ ৰাজকুমাৰী আৰু জয়পুৰৰ মহাৰাণী গায়ত্ৰী দেৱীৰ ভতিজা ইলা দেৱীৰ পুত্ৰ ৰিয়া সেনৰ মাতৃ মুন মুন সেন আৰু আইতাক সুচিত্ৰা সেন আছিল সুনামধন্য প্ৰবীণ অভিনেত্ৰী পাঁচ বছৰ বয়সত তেওঁ অভিনয় জীৱন আৰম্ভ কৰিছিল৷ তেওঁ প্ৰথমবাৰৰ বাবে পৰ্দাত কন্যাৰ চৰিত্ৰত অভিনয় কৰিছিল পিছলৈ ১৯৯১ চনত তেওঁ বিষকন্যা ছবিত শিশু অভিনেত্ৰী হিচাপে কাম কৰে তেওঁৰ চলচ্চিত্ৰ জীৱনৰ প্ৰথম ব্যৱসায়িক সফলতা আছিল ২০০১ চনত এন চন্দ্ৰৰ পৰিচালনাত নিৰ্মিত হিন্দী কম বাজেটৰ কমেডী ছবি ষ্টাইল তেওঁৰ আন কিছুমান উল্লেখযোগ্য ছবিৰ ভিতৰত প্ৰযোজক প্ৰতীশ নন্দীৰ ঝংকাৰ বিটছ (২০০৩) আৰু মালায়ালম ছবি অনন্তভদ্ৰম (২০০৫) নৌকাডুবিত কৰা অভিনয়ৰ বাবে তেওঁ শ্ৰেষ্ঠ অভিনেত্ৰীৰ ষ্টাৰ গাইড বঁটা লাভ কৰে

১৯৯৮ চনত সোতৰ বছৰ বয়সত ফাল্গুনী পাঠকৰ মিউজিক ভিডিঅ' য়াদ পিয়া কি আনে লগেত অভিনয় কৰি সেনে প্ৰথম মডেল হিচাপে স্বীকৃতি লাভ কৰে

অভিনেতা অক্ষয় খান্নাৰ বিপৰীতে লাভ ইউ হামেশাত বলীউড ছবিত অভিষেক ঘটাৰ কথা আছিল; কিন্তু ছবিখন মন্থৰ হৈ পৰে আৰু অৱশেষত ২০০১ চনত এন চন্দ্ৰৰ ষ্টাইলত তেওঁ অভিষেক ঘটায় সহযোগী নৱাগত শৰ্মান যোশী, চাহিল খান আৰু শিল্পী মুডগালৰ সৈতে মহিলা নায়িকাৰ চৰিত্ৰত ৰিয়াই অভিনয় কৰে৷ এই ছবিখনে ভাৰতত কম বাজেটৰ ছবিৰ বাবে বাণিজ্যিক সফলতাৰ ধাৰা এটাৰ পথ প্ৰদৰ্শক আছিল ৰিয়া আৰু ছবিখনৰ দ্বিতীয়গৰাকী মহিলা নায়িকাৰ ঠাইত এক্সকিউজ মিত আকাংক্ষিত অভিনেত্ৰী সোণালী যোশী আৰু জয়া শীলে নিযুক্তি দিয়ে

তেওঁৰ প্ৰথম ইংৰাজী ভাষাৰ চিনেমা আছিল ইট ৱাজ ৰেইনিং ডেট নাইট৷ এইখন ছবি বাংলা ছবি হেই বৃষ্টিৰ ৰাতৰ পুনৰ্নিৰ্মাণ আছিল৷ সুদেষ্ণা ৰায়ৰ চিত্ৰনাট্য আৰু মহেশ মঞ্জৰেকাৰৰ পৰিচালনা আছিল ছবিখনত তেওঁ মাতৃ মুন মুন চেনৰ সৈতে সহযোগিতা কৰে অঞ্জন দত্তৰ বাংলা-ইংৰাজী দ্বিভাষিক ছবি দ্য বং কানেকচনত তেওঁ ভগ্নীৰ সৈতে অভিনয় কৰাৰ কথা আছিল যদিও অৱশেষত তেওঁক এই প্ৰকল্পৰ পৰা আঁতৰাই দিয়া হয় আৰু তেওঁৰ ঠাইত পিয়া ৰায় চৌধুৰীক নিযুক্তি দিয়া হয় পিছলৈ দুয়োগৰাকী ভগ্নীক একেলগে পৰিচালক অজয় সিনহাৰ থ্ৰি বেচেলৰছত অভিনয় কৰে, যিখন বাংলা ছবি ২০০২ চনত দ্য বেচেলৰ হিচাপে আৰম্ভ হৈছিল আৰু ২০১২ চনত মুক্তি পাইছিল , "         ", -, 5  2013
২০১১ চনত লেকমি ফেশন সপ্তাহত
ৰিয়াই জনপ্ৰিয় গায়কৰ গীতৰ অসংখ্য মিউজিক ভিডিঅত অভিনয় কৰি জনপ্ৰিয় মডেল হৈ পৰিছে৷ তেওঁ ফাল্গুনী পাঠক, আশা ভোছলেৰ ঝুমকা গিৰা ৰে, জগজিৎ সিং আৰু ভোছলেৰ জব ছামনে তুম আৰু কহিন কাহিন ছে, লতা মংগেশকৰ, চনু নিগমৰ দৰে জনপ্ৰিয় গায়কসকলৰ গীতৰ বাবে অসংখ্য মিউজিক ভিডিঅত অভিনয় কৰিছিল৷ 

২০১৭ চনত তেওঁ শিৱম তিয়াৰীৰ লগতে বিবাহপাশত আবদ্ধ হয়৷ 
তথ্যসূত্ৰ

বাহ্যিক সংযোগ

 
       
       
        
শ্ৰেণী:জীৱিত ব্যক্তি
শ্ৰেণী:বঙালী অভিনেত্ৰী
শ্ৰেণী:ইংৰাজী চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মালায়ালম চলচ্চিত্ৰৰ অভিনেত্ৰী
শ্ৰেণী:হিন্দী টেলিভিছনৰ অভিনেত্ৰী
শ্ৰেণী:ভাৰতীয় অভিনয় শিল্পী
শ্ৰেণী:কুৰি শতিকাৰ ব্যক্তি
শ্ৰেণী:ওড়িয়া চলচ্চিত্ৰৰ অভিনেত্ৰী
ৰিয়াজ হল এখন ২০২১ বৰ্ষত ডিজিটেল প্লেটফৰ্ম ৰীলড্ৰামাত মুক্তি লাভ কৰা এখন অসমীয়া চলচ্চিত্ৰ ছবিখনৰ কাহিনী, পৰিচালনা আৰু প্ৰযোজনা মৃগাংক বৰাৰ ৰিয়াজত মুখ্য চৰিত্ৰত অভিনয় কৰিছে সৌমৰ জ্যোতি বৰা আৰু স্বাগতা ভৰালীয়ে৷

 তথ্যসূত্ৰ 

শ্ৰেণী:অসমীয়া চলচ্চিত্ৰ
শ্ৰেণী:পোখালি
ৰিয়াজ আহমেদ খান (, ) ভাৰতৰ এজন চলচ্চিত্ৰ অভিনেতা তেওঁ কেইবাখনো তামিল, মালায়ালম, তেলুগু, আৰু হিন্দী চলচ্চিত্ৰত অভিনয় কৰিছে তেওঁ বালাচন্দ্ৰ মেননে পৰিচালনা কৰা 'চুগম চুগকৰম' বোলছবিত অভিনয়েৰে আত্মপ্ৰকাশ কৰিছিল পাছলৈ তেওঁ তামিল আৰু তেলুগু বোলছবিত অভিনয় কৰিবলৈ লয় বহু বছৰ পাছত তেওঁ মোহনলালৰ লগত  ছবিত অভিনয়েৰে মালায়ালম বোলছবি জগতলৈ ঘূৰি আহে  (২০০৩), ৰান্ৱে' (২০০৪), ষ্টালিন (তেলুগু), তিৰুপতি, গজিনি, ৱিনাৰ, বাবা, ৰামনা আদি তেওঁৰ উল্লেখযোগ্য বোলছবি 

শ্ৰেণী:ভাৰতৰ ব্যক্তি
শ্ৰেণী:কলিউড (তামিল চলচ্চিত্ৰ জগত)
শ্ৰেণী:ভাৰতীয় অভিনেতা